Okɛ Obi Oblanyo Loo Oblayoo lɛ Awie—Ni Nyɛtaaa Sane Naa | Nibii ni Haa Miishɛɛ Hiɔ Weku Mli\nKANEMƆ YƐ Afrikaans Albania Amharic Arabic Armenia Armenia (West) Aymara Bengali Bicol Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Efik Estonia Ewe Finland French Ga Georgia Germany Greenland Guarani Gujarat Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Japan Kannada Kazakh Kikuyu Kiluba Kinyarwanda Kirghiz Kirundi Korea Lingala Lithuania Luo Macedonia Malagasy Malayalam Malta Marathi Mongolia Myanmar Ngabere Norway Nzema Oromo Ossetia Pangasinan Papiamento (Aruba) Papiamento (Curaçao) Persia Poland Portuguese (Brazil) Punjabi Quechua (Bolivia) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Solomon Islands Pidgin Spania Sranantongo Swahili Sweden Tagalog Tamil Tatar Telugu Tetun Dili Thailand Tigrinya Tsonga Turkey Twi Ukrain Urdu Uzbek Venda Vietnam Xhosa Yoruba Zulu\nOkɛ Obi Oblanyo Loo Oblayoo lɛ Awie—Ni Nyɛtaaa Sane Naa\n“Be ni mibiyoo lɛ ye afii 14 lɛ, ekɛ mi bɔi sane naa taamɔ. Kɛ́ mikɛɛ lɛ akɛ, ‘Be eshɛ ni esa akɛ oye ogbɛkɛ nii lɛ,’ etoɔ he ehaa mi akɛ, ‘Jeee bo obaatsɔɔ mi be ni esa akɛ maye nii.’ Ni kɛ́ mibi lɛ akɛ ‘Ani ogbe oshĩa nifeemɔ lɛ naa lo’ lɛ, ekɛɔ mi akɛ, ‘Kpa minaa gbamɔ!’ Be babaoo lɛ, wɔkɛ mlifu bolɔɔ wɔwoɔ wɔhe.”—MAKI, JAPAN. *\nKɛ́ fɔlɔ ji bo lɛ, naataamɔ ji naagba ni wa fe fɛɛ ni okɛbaakpe yɛ obi oblanyo loo oblayoo tsɔsemɔ mli lɛ ateŋ ekome—ni ebaabi koni oto otsui shi. Maria ni yɔɔ Brazil ni yɛ biyoo ni eye afii 14 lɛ kɛɛ akɛ: “Kɛ́ mibi lɛ kɛ mi taa sane naa lɛ, ehaa mimli woɔ la naakpa. Wɔmli fuɔ aahu akɛ wɔbolɔɔ wɔwoɔ wɔhe.” Yoo ko ni atsɛɔ lɛ Carmela ni jɛ Italy lɛ hu kɛ naagba ni tamɔ nakai kpeɔ. Ekɛɛ akɛ: “Be fɛɛ be ni mikɛ mibinuu lɛ baataa sane naa lɛ etsɔɔ bei, ni nɔ ni jɛɔ mli kɛbaa ji akɛ, eŋaa eyi ewoɔ etsu mli.”\nMɛni hewɔ oblahii kɛ oblayei komɛi taa sane naa waa nakai? Ani amɛnanemɛi ji mɛi ni woɔ amɛyiŋ? Ekolɛ nakai ji sane lɛ. Biblia lɛ kɛɔ akɛ, nanemɛi ni mɔ ko kɛbɔɔ lɛ baanyɛ aná enɔ hewalɛ kpakpa loo hewalɛ gbonyo. (Abɛi 13:20; 1 Korintobii 15:33) Kɛfata he lɛ, hiɛtserɛjiemɔ nibii ni afee kɛha oblahii kɛ oblayei ŋmɛnɛ lɛ jieɔ atuatsemɔ kɛ mɔ ni abuuu yi akɛ tɔmɔ bɛ he.\nShi nibii komɛi hu yɛ ni esa akɛ asusu he—eji nibii ni kɛ́ oná ole bɔ ni enáa obi lɛ nɔ hewalɛ ehaa lɛ, ehe nitsumɔ waaa tsɔ. Ekomɛi nyiɛ sɛɛ nɛɛ.\nOBI LƐ JWƐŊMƆ MIISA\nBɔfo Paulo ŋma akɛ: “Beni miji abifao lɛ, miwieɔ tamɔ abifao, mijwɛŋɔ nii ahe tamɔ abifao, misusuɔ tamɔ abifao; shi beni mitsɔ̃ nuu nukpa lɛ, mishɛrɛ abifabii anii lɛ mishwie sɛɛ.” (1 Korintobii 13:11) Taakɛ Paulo wiemɔi lɛ tsɔɔ lɛ, bɔ ni gbekɛbii jwɛŋɔ lɛ yɛ srɔto kwraa yɛ onukpai anɔ he. Yɛ mɛɛ gbɛ nɔ?\nYɛ gbekɛbii agbɛfaŋ lɛ, nɔ ni hi kɛ nɔ ni ehiii pɛ amɛnaa. Shi jeee nakai eji yɛ onukpai agbɛfaŋ, onukpai bɔɔ mɔdɛŋ amɛjwɛŋɔ saji ni bɛ faŋŋ lɛ po anɔ kɛyaa shɔŋŋ dani amɛmuɔ sane naa loo amɛkpɛɔ amɛyiŋ. Akɛ nɔkwɛmɔnɔ lɛ, bei pii lɛ kɛ́ onukpai baakpɛ yiŋ ko lɛ, amɛkwɛɔ kɛji nɔ ni amɛyaafee lɛ hi loo ehiii, kɛ bɔ ni ebaasa mɛi ahe eha. Ekolɛ, enɛ ebatsɔ amɛsu. Shi, yɛ oblahii kɛ oblayei agbɛfaŋ lɛ, kpaako amɛkaseɔ.\nBiblia lɛ woɔ oblahii kɛ oblayei hewalɛ koni amɛná “nilee kɛ jwɛŋmɔ.” (Abɛi 1:4) Anɔkwa, Biblia lɛ woɔ Kristofoi fɛɛ hewalɛ ni amɛkɛ “amɛjwɛŋmɔ nyɛmɔ” lɛ atsu nii. (Romabii 12:1, 2; Hebribii 5:14) Kɛlɛ, bei komɛi lɛ bɔ ni obi oblanyo loo oblayoo lɛ jwɛŋɔ nii ahe ehaa lɛ baaha ekɛ bo ataa sane naa, ekolɛ yɛ sane bibioo ko po hewɔ. Loo ekolɛ, ebaatsɔɔ ejwɛŋmɔ yɛ sane ko he bɔ ni baaha ona akɛ esusumɔ lɛ ejaaa kwraa. (Abɛi 14:12) Yɛ shihilɛ ni tamɔ nɛkɛ mli lɛ, mɛɛ gbɛ nɔ obaatsɔ okɛ lɛ asusu nii ahe moŋ fe ni okɛ lɛ baataa sane naa?\nKAA ENƐ OKWƐ: Ŋɔɔ lɛ akɛ obi lɛ miikase bɔ ni ajwɛŋɔ sane nɔ ahaa, ni ekolɛ ebɛ nɔmimaa tsɔ yɛ esusumɔ ni ejie lɛ kpo lɛ he. Kɛ́ ootao ona nɔ tuuntu ni etsɔɔ lɛ, jiemɔ eyi akɛ etsɔɔ ejwɛŋmɔ. (“Kɛ́ mikɛ bo kpãaa gbee yɛ owiemɔi lɛ ekomɛi amli po lɛ, minuɔ nɔ ni ootao otsɔɔ lɛ shishi.”) No sɛɛ lɛ, ye obua lɛ koni epɛi esusumɔ lɛ mli. (“Ani osusuɔ akɛ nɔ ni owie lɛ kɔɔ shihilɛ fɛɛ shihilɛ he?”) Bɔ ni obi oblanyo loo oblayoo lɛ baashwie eyiŋ ekoŋŋ yɛ lɛ diɛŋtsɛ esusumɔi lɛ ahe lɛ baaha onaa akpɛ ohe pam.\nShi ha enɛ ahi ojwɛŋmɔŋ: Kɛ́ okɛ obi lɛ miisusu nii ahe lɛ, kaasusu akɛ esa akɛ oha ena akɛ osane ja. Kɛ́ efee tamɔ nɔ ni owie lɛ eko eko enyɔɔɔ looŋ po lɛ, bɔ fɛɛ bɔ ni fee lɛ, obi lɛ baakase nibii pii yɛ nyɛsanegbaa lɛ mli fe bɔ ni okpaa gbɛ—loo fe bɔ ni ebaaha ole. Kɛ́ be fioo sɛɛ lɛ ona akɛ obi nɛɛ kɛ nɔ ni otsɔɔ lɛ lɛ ebɔi nitsumɔ, ni eekɛɛ po akɛ eji lɛ diɛŋtsɛ esusumɔ lɛ, ohiɛ akafee bo yaa.\n“Bei komɛi lɛ, mibinuu lɛ kɛ mi taa sane naa yɛ nibii bibii po ahe—akɛ nɔkwɛmɔnɔ lɛ, yɛ bɔ ni esaaa ni efiteɔ nii loo eshiɔ enyɛmi yoo fioo lɛ la lɛ he. Shi be babaoo lɛ, etamɔ nɔ ni esumɔɔ koni mabi nɔ hewɔ ni efeɔ nakai lɛ koni manu lɛ shishi, ni makɛɛ akɛ, ‘Oo, sane lɛ moŋ nɛ’ aloo ‘No hewɔ lɛ, osusumɔ nɛ.’ Kɛ́ misusu he lɛ, minaa akɛ eji mikɛɛ nɔ ko tamɔ nakai kulɛ naataamɔi lɛ pii ahe ebahiaŋ.”—Kenji, Japan.\nBENI EKPƐƆ EYIŊ\nFɔlɔi ni hiɛ kã shi lɛ yeɔ amɛbuaa amɛbii koni amɛjie amɛsusumɔi akpo ni amɛsheee gbeyei\nOblanyo loo oblayoo tsɔsemɔ lɛ mli nɔ ni tsii fe fɛɛ lɛ ateŋ ekome ji ní atsɔse lɛ koni kɛ́ be shɛ ni eshi shĩa etee lɛ, enyɛ ekwɛ ehe akɛ onukpa. (1 Mose 2:24) Tsɔsemɔ nɛɛ ateŋ ekome ji ní aye abua lɛ ni ele ehe jogbaŋŋ—sui komɛi, susumɔi, kɛ nifeemɔi ni haa anaa mɔ tuuntu ni eji. Akɛ oblanyo loo oblayoo ni le mɔ tuuntu ni eetao etsɔ lɛ, kɛ́ aanyɛ enɔ koni efee nɔ ko ni ejaaa lɛ, jeee nɔ ni baajɛ yiŋ ni ebaakpɛ lɛ mli aba lɛ kɛkɛ he ebaajwɛŋ. Ebaabi ehe hu akɛ: ‘Mɛɛ mɔ nɛkɛ miji? Mɛɛ sui miyɔɔ? Kɛ́ mɔ ko ni yɔɔ sui nɛɛ kɛ shihilɛ nɛɛ ekpe lɛ, mɛni ebaafee?’—2 Petro 3:11.\nBiblia lɛ gbaa wɔ oblanyo ko ni atsɛɔ lɛ Yosef, ni le mɔ tuuntu ni eji lɛ he sane. Akɛ nɔkwɛmɔnɔ lɛ, beni Potifar ŋa lɛ kɛɛ ekɛ lɛ abaná bɔlɛ lɛ, Yosef to he akɛ: “Te aaafee tɛŋŋ ni mafee efɔŋ kpeteŋkpele ni tamɔ nɛkɛ nɛɛ, ni mafee esha mashi Nyɔŋmɔŋ?” (1 Mose 39:9) Tsɛ, no beaŋ lɛ awoko Israelbii lɛ mla ni guɔ gbalafitemɔ loo ajwamaŋbɔɔ, shi Yosef na Nyɔŋmɔ susumɔ yɛ sane lɛ he. Nɔ ni fe nakai lɛ, wiemɔi ni ji “te aaafee tɛŋŋ ni mafee” lɛ tsɔɔ akɛ Nyɔŋmɔ suɔmɔnaa nii ji nɔ ni kã etsui nɔ—eji eshihilɛ fã.—Efesobii 5:1.\nObi lɛ hu eshɛ he ni ebaaha ana nɔ mɔ tuuntu ni ji. Enɛ ja, ejaakɛ hekɛnɔfɔ̃ɔ ni eyɔɔ yɛ eyiŋkpɛi loo ehemɔkɛyelii amli lɛ baaye abua lɛ ni enyɛ ekpee nɔnyɛi ni enanemɛi kɛbaaba enɔ lɛ anaa ni efi shi shiŋŋ. (Abɛi 1:10-15) Nakai nɔŋŋ nɔ̃ mɔ ni etaoɔ eji lɛ baanyɛ aha ekɛ bo ataa sane naa. Kɛ́ eba lɛ nakai lɛ mɛni obaafee?\nKAA ENƐ OKWƐ: Nɔ najiaŋ ni okɛ lɛ baataa sane naa lɛ, nɔ ni esa akɛ ofee nɔŋŋ ji ní obaale nɔ ni etsɔɔ lɛ. (“Ha manu nɔ ni otaoɔ otsɔɔ lɛ shishi. Ani ootsɔɔ akɛ . . . ”) No sɛɛ lɛ, bi lɛ sane. (“Mɛni haa onuɔ he nakai?” loo “Mɛni ha omu sane naa nakai?”) Tsɔ esusumɔi anɔ kɛle nɔ ni yɔɔ eyitsoŋ. Ha etsɔɔ ejwɛŋmɔ. Kɛ́ nɔ ni ekɛ bo kpãaa gbee yɛ he lɛ jeee nɔ ko ni baafite nii, shi eji srɔtofeemɔ ko kɛkɛ lɛ, kpɛlɛmɔ nɔ oha lɛ kɛtsɔɔ akɛ obuɔ lɛ—kɛ́ okɛ lɛ kpãaa gbee yɛ fɛɛ mli po.\nNaagba ko bɛ he akɛ mɔ ko baajie sui komɛi—kɛ nibii ni jɛɔ mli kɛbaa—ni baaha ana nɔ mɔ ni eji lɛ akpo, sɛɛnamɔ yɛ he hu. Ejaakɛ Biblia lɛ kɛɔ akɛ esaaa akɛ Kristofoi feɔ amɛnii tamɔ gbekɛbii ni “tsɔɔmɔ kɔɔyɔɔ fɛɛ tsɔɔmɔ kɔɔyɔɔ hosoɔ amɛ, ni ekpalaa amɛ kɛyaa kɛbaa yɛ gbɔmɛi aŋaa fɔŋ too mli.” (Efesobii 4:14) No hewɔ lɛ, ŋmɛɛ obi oblanyo loo oblayoo lɛ gbɛ, ni kɛ́ ebaahi lɛ wo lɛ hewalɛ koni ekɛ enifeemɔ atsɔɔ akɛ eyɛ hekɛnɔfɔ̃ɔ yɛ eyiŋkpɛi loo esusumɔ amli.\n“Kɛ́ miha mibiyei lɛ na akɛ miisumɔ mabo amɛ toi lɛ, no haa amɛsumɔɔ akɛ amɛkɛ nɔ ni mikɛɔ amɛ lɛ baatsu nii, kɛ́ no kɛ amɛnɔ lɛ kpaaa gbee po. Mikwɛɔ jogbaŋŋ koni mikɛ misusumɔi akafi amɛnɔ, moŋ lɛ misumɔɔ koni amɛ diɛŋtsɛ amɛkpɛ amɛyiŋ.”—Ivana, Czech Republic.\nFEEMƆ SHIŊŊ, KƐLƐ KAAFEE KPƐŊŊ\nTaakɛ eji yɛ gbekɛbii ni drako lɛ agbɛfaŋ lɛ, oblahii kɛ oblayei komɛi kɛfee amɛsu akɛ amɛkɛ sane kome too lɛ nɔŋŋ baasũ amɛfɔlɔi atsui koni amɛnine ashɛ nɔ ni amɛtaoɔ lɛ nɔ. Kɛ́ enɛ fɔɔ kaa yɛ oshĩa lɛ, no lɛ kwɛmɔ jogbaŋŋ. Eyɛ mli akɛ kɛ́ oŋmɛ nifeemɔ nɛɛ gbɛ lɛ, otoiŋ baajɔ bo be kukuoo ko moŋ, shi no baaha obi lɛ ale akɛ kɛ́ eetao enine ashɛ nɔ ko nɔ lɛ, no lɛ esa akɛ ekɛ sane lɛ asu otsui. Mɛni ji tsabaa lɛ? Okɛ Yesu ŋaawoo lɛ atsu nii: ‘Nyɛhaa nyɛwiemɔ afea: Hɛɛ, hɛɛ! Dabi, dabi!’ (Mateo 5:37) Oblahii kɛ oblayei kɛ bo etaŋ sane naa kɛ amɛna akɛ oyeɔ owiemɔ nɔ, ni oyɛ shiŋŋ.\nNakai beaŋ nɔŋŋ lɛ, kaafee kpɛŋŋ. Akɛ nɔkwɛmɔnɔ lɛ, ha obi lɛ atsɔɔ nɔ hewɔ ni enuɔ he akɛ yɛ shihilɛ nɛɛ mli lɛ aŋmɛ lɛ gbɛ ni kɛ́ eje kpo gbɛkɛ lɛ, esɛɛ atsɛ fioo fe be ni ato akɛ ekɛba shĩa lɛ. Yɛ shihilɛ tamɔ enɛ mli lɛ, kɛ́ oŋmɛ lɛ gbɛ lɛ no etsɔɔɔ akɛ oha eye onɔ, moŋ lɛ okɛ Biblia ŋaawoo akɛ: “Nyɛmlijɔlɛ lɛ nyɛhaa gbɔmɛi fɛɛ alea!” lɛ miitsu nii.—Filipibii 4:5.\nKAA ENƐ OKWƐ: Tsɛ oweku kɔkrɔɔ lɛ kpee ni nyɛsusu be ni esa akɛ kɛ́ je na lɛ mɔ fɛɛ mɔ ahi shĩa, kɛ shĩa mlai krokomɛi ni esa akɛ gbekɛbii lɛ kɛtsu nii lɛ ahe. Ha amɛna akɛ oosumɔ ni obo asusumɔi atoi, ni osusu nibii fɛɛ ni kɔɔ he lɛ ahe jogbaŋŋ dani okpɛ yiŋ. Tsɛ ko ni yɔɔ Brazil ni atsɛɔ lɛ Roberto lɛ wie akɛ: “Esa akɛ fɔlɔi aha amɛbii oblahii kɛ oblayei lɛ anu he akɛ kɛ́ amɛbi nɔ ko ni eteee shi ewooo Biblia mli shishitoo mla lɛ, amɛbaakpɛlɛ amɛnibimɔ lɛ nɔ.”\nEji anɔkwale akɛ, fɔlɔ ko bɛ ni yeɔ emuu. Biblia lɛ kɛɔ akɛ: “Wɔ fɛɛ wɔtɔ̃ɔ babaoo.” (Yakobo 3:2) Kɛ́ oyɔse akɛ bo hu ogbe yi ni naataamɔ ko te shi lɛ, kaashashao shi akɛ obaakpa obi lɛ fai. Kɛ́ okpɛlɛ otɔ̃mɔ nɔ ni okpa he fai lɛ, okɛ no feɔ heshibaa he nɔkwɛmɔnɔ otsɔɔ obi lɛ, ni no baaha obi lɛ hu akase heshibaa.\n“Be ko ni wɔtaa sane naa wɔgbe naa lɛ, ni mitsui ba shi lɛ, mikpa mibi lɛ fai yɛ bɔ ni mimli fu lɛ hewɔ. No ha lɛ hu etsui ba shi, ni efee mlɛo kɛha lɛ akɛ ebaabo mi toi agbɛnɛ.”—Kenji, Japan.\nMɛɛ gbɛi anɔ mihu minifeemɔ haa mikɛ mibi oblanyo loo oblayoo lɛ taa sane naa?\nTe mafee tɛŋŋ mikɛ nibii ni asusu he yɛ sane nɛɛ mli lɛ atsu nii koni manu mibi lɛ shishi jogbaŋŋ lɛ?\nMɛni esa akɛ mafee koni mikɛ mibi oblanyo loo oblayoo lɛ agba sane—ni wɔtaaa sane naa?\nOblahii Kɛ Oblayei Atsɔsemɔ Gbalashihilɛ Kɛ Weku\nKɛmaje Mɔ Ko Kɛmaje Mɔ Ko Okɛ Obi Oblanyo Loo Oblayoo lɛ Awie—Ni Nyɛtaaa Sane Naa\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ Amalei ni Haa Asusuɔ Akɛ Nyɔŋmɔ Yitsoŋ Wa\nKɛmaje Mɔ Ko Kɛmaje Mɔ Ko BUU-MƆƆ Amalei ni Haa Asusuɔ Akɛ Nyɔŋmɔ Yitsoŋ Wa\nAmalei ni Haa Asusuɔ Akɛ Nyɔŋmɔ Yitsoŋ Wa\nBUU-MƆƆ Amalei ni Haa Asusuɔ Akɛ Nyɔŋmɔ Yitsoŋ Wa\nSaamɔ Oblahii kɛ Oblayei Oto Kɛha Onukpaiatsɔmɔ


Bɔ ni Afeɔ Anáa Shika Kɛfiɔ Maŋtsɛyeli Nitsumɔi Asɛɛ | Nyɔŋmɔ Maŋtsɛyeli Lɛ\nBɔ ni Yehowa webii feɔ amɛnáa shika kɛfĩɔ Maŋtsɛyeli nitsumɔi asɛɛ, kɛ nɔ hewɔ ni amɛfeɔ nakai\n1, 2. (a) Mɛɛ hetoo Nyɛminuu Russell hã osɔfo ko ni taoɔ ale bɔ ni feɔ ni Biblia Kaselɔi lɛ náa shika kɛtsuɔ amɛsɔɔmɔ nitsumɔ lɛ? (b) Mɛni he wɔbaasusu yɛ yitso nɛɛ mli?\nGBI ko lɛ, sɔlemɔ ko (Reformed Church) mli osɔfo ko bi Nyɛminuu Charles T. Russell bɔ ni Biblia Kaselɔi lɛ feɔ amɛnáa shika kɛtoɔ asafo lɛ nitsumɔ he gbɛjianɔ.\nNyɛminuu Russell tsɔɔ mli akɛ: “Wɔheee kɔlɛshɛŋ.”\nOsɔfo lɛ bi lɛ akɛ: “Nɛgbɛ nyɛnáa shika yɛ mɔ?”\nNyɛminuu Russell hã lɛ hetoo akɛ: “Kɛ́ mikɛɛ bo anɔkwale lɛ, ebaawa akɛ obaahé oye. Kɛ́ mɛi ba wɔkpeei lɛ, amɛnaaa ni akɛ plɛtei nyiɛ mɛi ahiɛ kɛmiihe shika. Shi amɛnaa ákɛ akɛ shika efee nibii babaoo. Amɛbiɔ amɛhe akɛ, ‘Bɛ shika akɛma asa nɛɛ . . . Te mafee tɛŋŋ mikɛ shika fioo ko aye abua?’”\nOsɔfo lɛ heee nɔ ni Nyɛminuu Russell wie lɛ eyeee.\nRussell tsa nɔ akɛ: “Anɔkwale diɛŋtsɛ mikɛɔ bo lɛ. Sane nɔŋŋ ni amɛbiɔ mi ji, ‘Te mafee tɛŋŋ mikɛ shika fioo aye abua?’ Kɛ́ mɔ ko ná shika lɛ, esumɔɔ ni ekɛhã nuŋtsɔ lɛ. Kɛ́ mɔ lɛ bɛ eko lɛ, mɛni hewɔ esa akɛ wɔnyɛ enɔ akɛ ehã nɔ ko?” *\n2 Nyɛminuu Russell kɛfata he akɛ, “anɔkwale diɛŋtsɛ mikɛɔ bo lɛ.” Ale Nyɔŋmɔ webii kɛjɛ jeeŋmɔ akɛ amɛjɛɔ amɛsuɔmɔ mli amɛtsuɔ onia kɛfiɔ anɔkwa jamɔ sɛɛ. Yɛ yitso nɛɛ mli lɛ, wɔbaapɛi Ŋmalɛ mli nɔkwɛmɔ nii kɛ wɔŋmɛnɛ beaŋ yinɔsane mli nɔ lɛ hu mli. Be ni wɔsusuɔ bɔ ni afeɔ anaa shika kɛfĩɔ Maŋtsɛyeli nitsumɔi asɛɛ ŋmɛnɛ lɛ he lɛ, esa akɛ wɔteŋ mɔ fɛɛ mɔ abi ehe akɛ, ‘Mɛni mafee kɛtsɔɔ akɛ mifĩɔ Maŋtsɛyeli lɛ sɛɛ?’\n‘Mɔ Fɛɛ Mɔ ni Yɔɔ He Tsuijurɔ lɛ, Hã Ekɛ Nikeenii Abahã’\n3, 4. (a) Mɛɛ nɔmimaa Yehowa yɔɔ yɛ mɛi ni jáa lɛ lɛ amli? (b) Mɛni Israelbii lɛ fee kɛfĩ kpeebuu lɛ maa sɛɛ?\n3 Yehowa heɔ enɔkwa tsuji lɛ eyeɔ. Ele akɛ kɛ́ ahã amɛ hegbɛ lɛ, amɛbaajɛ amɛsuɔmɔ mli amɛkɛ nɔ ko ahã kɛma amɛhe ni amɛtuu amɛhã lɛ lɛ nɔ mi. Susumɔ Israelbii lɛ ayinɔsane mli nɔkwɛmɔnii enyɔ komɛi ahe okwɛ.\n4 Be ni Yehowa nyiɛ Israelbii lɛ ahiɛ kɛshi Egipt lɛ sɛɛ lɛ, ekɛɛ amɛ koni amɛma kpeebuu loo sɔlemɔwe pɛmpɛoo ko kɛhã ejamɔ. Ehe bahia ni aná tsumaa nibii saŋŋ dani anyɛ ama tsũ lɛ. Yehowa fã Mose akɛ eŋmɛ maŋbii lɛ gbɛ koni amɛjɛ amɛsuɔmɔ mli amɛfĩ nitsumɔ lɛ sɛɛ, ekɛɛ akɛ: “Mɔ fɛɛ mɔ ni yɔɔ he tsuijurɔ lɛ, hã ni ekɛ nɔwomɔ nikeenii aba abaha Yehowa.” (2 Mose 35:5) Te maŋbii ni jɛ ‘nyɔŋyeli shɛii srɔtoi’ amli kɛba etsɛko lɛ fee amɛnii yɛ he amɛhã tɛŋŋ? (2 Mose 1:14) Amɛkɛ nibii babaoo bahã kɛfĩ sɛɛ; nibii ni amɛjɛ amɛsuɔmɔŋ amɛkɛ bahã lɛ ekomɛi ji shika, jwiɛtɛi, kɛ nibii krokomɛi ni jara wa—ekolɛ amɛná nibii nɛɛ ateŋ pii kɛjɛ Egiptbii ni ye amɛnɔ lɛ adɛŋ. (2 Mose 12:35, 36) Israelbii lɛ kɛ nibii babaoo bahã, amɛkɛba aahu akɛ afã koni ‘mɔ ko kɛ nɔ ko akaba dɔŋŋ.’—2 Mose 36:4-7.\n5. Be ni David hã Israelbii lɛ hegbɛ koni amɛye abua kɛma sɔlemɔwe lɛ, mɛni amɛfee?\n5 Aaafee afii 475 sɛɛ lɛ, David kɛ ‘lɛ diɛŋtsɛ enibii’ hã kɛfĩ sɔlemɔwe ni bafee klɛŋklɛŋ jamɔhe ni ajegbɛ ama kɛhã anɔkwa jamɔ yɛ shikpɔŋ nɛɛ nɔ lɛ sɛɛ. No sɛɛ lɛ, ehã enyɛmimɛi Israelbii lɛ hu hegbɛ koni amɛkɛ nibii abahã, ebi akɛ: ‘Namɔ yɔɔ he tsui akɛ eeewo edɛŋ obɔ̃ ni ekɛbaha Yehowa ŋmɛnɛ?’ Sane nɛɛ kanya maŋbii lɛ ni ‘amɛjɛ amɛtsuiiaŋ amɛkɛ nibii bake Yehowa.’ (1 Kron. 29:3-9) David yɔse nibii ni akɛbahã nɛɛ jɛɛhe, ni ekɛɛ Yehowa yɛ sɔlemɔ mli akɛ: “Oŋɔɔ fɛɛ jɛ, ni odɛŋ wɔná kɛjɛ ni wɔŋɔhão nɛɛ.”—1 Kron. 29:14.\n6. Mɛni hewɔ ŋmɛnɛ lɛ, ehe miihia ni aná shika kɛtsu Maŋtsɛyeli nitsumɔ lɛ, ni mɛɛ sanebimɔi enɛ kɛbaa?\n6 Mose jio, David jio, amɛteŋ mɔ ko enyɛɛɛ Nyɔŋmɔ webii lɛ anɔ akɛ amɛkɛ nibii abahã. Moŋ lɛ, maŋbii lɛ jɛ amɛtsuiiaŋ amɛhã. Ni ŋmɛnɛ hu? Wɔle faŋŋ akɛ nitsumɔ ni Nyɔŋmɔ Maŋtsɛyeli lɛ tsuɔ lɛ biɔ ni aná shika. Ebiɔ ni aná shika babaoo koni anyɛ akala Biblia lɛ kɛ asafo lɛ woji lɛ ní ajara, amamɔ kpeei asai kɛ nitsumɔhe niji ni akura hu, ní akɛ yelikɛbuamɔ hu ahã nyɛmimɛi be ni oshãra ko eba amɛnɔ lɛ. Enɛ kɛ sanebimɔi komɛi ni he hiaa baa: Te afeɔ tɛŋŋ anáa shika kɛtsuɔ nibii nɛɛ? Ani anyɛɔ Maŋtsɛ lɛ sɛɛnyiɛlɔi lɛ anɔ koni amɛhã nɔ ko?\n“Ebalaŋ Shika, ni Ebiŋ Mɛi Kɛhã Yelikɛbuamɔ”\n7, 8. Mɛni hewɔ Yehowa webii balaaa shika, ni amɛbiii mɛi kɛhã yelikɛbuamɔ lɛ?\n7 Nyɛminuu Russell kɛ ehefatalɔi lɛ kpoo akɛ amɛbaakɔ gbɛi ni Kristendom sɔlemɔi lɛ tsɔɔ nɔ amɛnáa shika lɛ. Nyɛminuu Russell wie yɛ Buu-Mɔɔ lɛ ni ji enyɔ nɔ ni akala lɛ mli saneyitso ni ji “Ani Oosumɔ ‘Buu-Mɔɔ’ lɛ?” lɛ shishi akɛ: “Wɔheɔ wɔyeɔ akɛ YEHOWA ji ‘Buu-Mɔɔ lɛ’ sɛɛfilɔ, no hewɔ lɛ ekpaŋ mɛi afai kɛhã yelikɛbuamɔ ni ebalaŋ shika hu. Kɛ́ Mɔ ni kɛɛ akɛ: ‘Shika kɛ jwiɛtɛi fɛɛ ni yɔɔ gɔji lɛ anɔ lɛ minɔŋ’ lɛ, hãaa shika dɔŋŋ kɛhã nitsumɔ nɛɛ lɛ, no lɛ wɔbaamu sane naa akɛ, be eshɛ ni esa akɛ wɔfɔ̃ɔ woji lɛ akalamɔ.” (Hag. 2:7-9) Awie sane nɛɛ afii 130 kɛ sɛɛ nɛ, kɛ̃lɛ Buu-Mɔɔ lɛ kɛ asafo ni kalaa wolo nɛɛ kãhe eeshwere!\n8 Yehowa webii balaaa shika. Amɛkɛ plɛtei enyiɛɛɛ mɛi ahiɛ kɛheee shika, ni amɛŋmalaaa woji hu kɛbibiii yelikɛbuamɔ. Amɛfeee Kofi kɛ Ama, havɛst, kɛ ehenɔi lɛ kɛtaooo shika. Amɛkɛ nɔ ni Buu-Mɔɔ lɛ wie jeeŋmɔ ko ni eho lɛ kpãa gbee akɛ: “Ebako wɔjwɛŋmɔŋ pɛŋ akɛ wɔbaabala shika kɛtsu Nuŋtsɔ lɛ nitsumɔ lɛ taakɛ sɔlemɔi krokomɛi lɛ feɔ lɛ . . . Wɔsusumɔ ji akɛ, Nuŋtsɔ lɛ ekpɛlɛɛɛ gbɛi srɔtoi ni mɛi tsɔɔ nɔ amɛkɛ egbɛ́i balaa shika lɛ anɔ, eji tɔ̃mɔ, no hewɔ lɛ ejɔɔɔ mɛi ni kɛhãa lɛ kɛ nɔ ni akɛtsuɔ lɛ nɔ.” *\n“Mɔ Fɛɛ Mɔ Ahã Bɔ ni Ekpɛ Mli Momo yɛ Etsui Mli”\n9, 10. Mɛɛ yiŋtoo kome ko hewɔ wɔjɛɔ wɔsuɔmɔŋ wɔkɛ wɔshika kɛ wɔnibii fĩɔ shiɛmɔ nitsumɔ lɛ sɛɛ lɛ?\n9 Ákɛ Maŋtsɛyeli lɛ shishi bii ni yɔɔ ŋmɛnɛ lɛ, anyɛɛɛ wɔnɔ dani wɔhãa nɔ ko. Moŋ lɛ, wɔjɛɔ miishɛɛ mli wɔkɛ wɔshika kɛ wɔnibii fĩɔ Maŋtsɛyeli lɛ nitsumɔi asɛɛ. Mɛni hewɔ wɔsumɔɔ waa akɛ wɔhã nɔ ko lɛ? Hã wɔkwɛ yiŋtoi etɛ komɛi ahewɔ ni wɔfeɔ nakai.\n10 Klɛŋklɛŋ lɛ, wɔjɛɔ wɔsuɔmɔŋ wɔtsuɔ onia ejaakɛ wɔsumɔɔ Yehowa, ni ekã wɔtsui nɔ akɛ ‘wɔbaafee nii ni sa ehiɛ.’ (1 Yoh. 3:22) Kɛ́ Yehowa webii jɛ amɛtsuiiaŋ amɛhã nɔ ko lɛ, ehiɛ sɔɔ waa. Hã wɔpɛi bɔfo Paulo wiemɔi ni kɔɔ Kristofoi anihamɔ lɛ he lɛ mli wɔkwɛ. (Kanemɔ 2 Korintobii 9:7.) Anɔkwa Kristofonyo shashaooo shi akɛ ebaahã nɔ ko, ni anyɛɛɛ enɔ hu dani ehã. Moŋ lɛ, ehãa akɛni “ekpɛ mli momo yɛ etsui mli” lɛ hewɔ. * No ji, be ni eyɔse hiamɔ ko ni yɔɔ, ni ena bɔ ni ebaafee etsu he nii lɛ, ekɛ yelikɛbuamɔ ni sa lɛ hãa. Yehowa nyaa nihalɔ ni tamɔ nɛkɛ lɛ he waa, ejaakɛ “tsuijurɔnaa halɔ Nyɔŋmɔ sumɔɔ.” Biblia shishitsɔɔmɔ kroko hu kɛba lɛ nɛkɛ: “Nyɔŋmɔ sumɔɔ mɛi ni sumɔɔ nɔhamɔ lɛ.”\nWɔnyɛmimɛi bibii ni yɔɔ Mozambique lɛ hu yɛ he miishɛɛ akɛ amɛbaatsu onia\n11. Mɛni tsirɛɔ wɔ ni wɔkɛ wɔnibii kpakpai fe fɛɛ lɛ hãa Yehowa lɛ?\n11 Nɔ ni ji enyɔ lɛ, wɔtsɔɔ heloonaa nibii ni wɔkɛhãa lɛ anɔ wɔdaa Yehowa shi yɛ jɔɔmɔi babaoo ni wɔnine shɛɔ nɔ kɛjɛɔ edɛŋ lɛ hewɔ. Susumɔ Mose Mla lɛ mli shishitoo mla ko ni hãa anaa nɔ ni yɔɔ mɔ tsuiŋ lɛ he okwɛ. (Kanemɔ 5 Mose 16:16, 17.) Akpa Israel hii lɛ fɛɛ gbɛ akɛ kɛ́ amɛmiiya kpeei srɔtoi etɛ ni afeɔ daa afi lɛ, mɔ fɛɛ mɔ ‘akwɛ bɔ ni Yehowa ejɔɔ lɛ’ ehã lɛ, koni edamɔ nɔ ekɛ enikeenii lɛ ahã. Dani hii lɛ ateŋ mɔ fɛɛ mɔ baaya gbi jurɔ lɛ, ekwɛɔ jɔɔmɔi ni enine eshɛ nɔ, epɛiɔ etsuiŋ ekwɛɔ, ni enaa nibii ni hi fe fɛɛ ni sa akɛ ekɛyahã. Nibii ni wɔjɛɔ wɔtsuiiaŋ fɛɛ wɔkɛhãa, ni wɔheloonaa nibii hu fata he lɛ, tsɔɔ bɔ ni wɔhiɛ sɔɔ jɔɔmɔi ni Yehowa enɛ eshwie wɔ nɔ lɛ.—2 Kor. 8:12-15.\n12, 13. Mɛɛ gbɛ nɔ suɔmɔŋ ni wɔjɛɔ wɔkɛ wɔshika kɛ nibii hãa kɛfĩɔ shiɛmɔ nitsumɔ lɛ sɛɛ lɛ tsɔɔ akɛ wɔsumɔɔ Maŋtsɛ lɛ, ni enyiɛ wɔteŋ mɔ fɛɛ mɔ kɛhãa?\n12 Nɔ ni ji etɛ lɛ, kɛ́ wɔjɛ wɔsuɔmɔŋ wɔtsu onia lɛ, wɔkɛ no tsɔɔ akɛ wɔsumɔɔ Maŋtsɛ Yesu Kristo. Mɛni hewɔ wɔkɛɔ nakai? Kadimɔ nɔ ni Yesu kɛɛ ekaselɔi lɛ yɛ gbi gbɛkɛ dani enɔ jetseremɔ lɛ agbe lɛ lɛ. (Kanemɔ Yohane 14:23.) Yesu kɛɛ akɛ: “Kɛji mɔ ko miisumɔ mi lɛ, eeeye miwiemɔ lɛ nɔ.” Nɔ ni fata Yesu “wiemɔ” lɛ he ji efãmɔ akɛ ashiɛ Maŋtsɛyeli lɛ he sane kpakpa lɛ yɛ je lɛŋ fɛɛ lɛ. (Mat. 24:14; 28:19, 20) Wɔyeɔ nakai “wiemɔ” lɛ nɔ kɛtsɔ nɔ fɛɛ nɔ ni yɔɔ wɔnyɛmɔ mli—wɔbe, wɔhewalɛ, kɛ wɔheloonaa nibii—ni wɔkɛfĩɔ Maŋtsɛyeli shiɛmɔ nitsumɔ lɛ sɛɛ lɛ nɔ. Wɔkɛ no tsɔɔ akɛ wɔsumɔɔ Mesia Maŋtsɛ lɛ waa.\n13 Ákɛ Maŋtsɛyeli lɛ shishi bii anɔkwafoi lɛ, wɔmiisumɔ ni wɔjɛ wɔtsuiiaŋ fɛɛ wɔkɛ oniai ni wɔtsuɔ lɛ afĩ Maŋtsɛyeli lɛ sɛɛ. Te wɔfeɔ enɛ wɔhãa tɛŋŋ? Ashiɔ yiŋkpɛɛ lɛ ahãa mɔ fɛɛ mɔ. Mɔ fɛɛ mɔ hãa bɔ ni enyɛmɔ shɛɔ. Kɛ̃lɛ, wɔnyɛmimɛi Kristofoi lɛ babaoo yɛ ni heloonaa nibii fioo ko pɛ amɛyɔɔ. (Mat. 19:23, 24; Yak. 2:5) Shi wɔnyɛmimɛi nɛɛ atsuii baanyɛ anyɔ amɛmli kɛ́ amɛyɔse akɛ Yehowa kɛ e-Bi lɛ fɛɛ hiɛ sɔɔ onia fioo ni amɛjɛɔ amɛtsuiiaŋ amɛtsuɔ lɛ.—Mar. 12:41-44.\nTe Feɔ Tɛŋŋ ni Nine Shɛɔ Shika Nɔ?\n14. Afii komɛi ni eho lɛ, kɛ́ Yehowa Odasefoi hã mɛi woji lɛ mɛni amɛhãa mɛi lɛ feɔ?\n14 Afii komɛi ni eho lɛ, kɛ́ Yehowa Odasefoi hã mɛi Biblia kasemɔ woji lɛ, amɛhãa mɛi lɛ woɔ shika fioo ko. Shika ni no mli lɛ ahãa mɛi lɛ woɔ lɛ faaa tsɔ, ni afee lɛ nakai koni mɛi ni bɛ nɔ ko tsɔ lɛ po anine anyɛ ashɛ wolo lɛ eko nɔ. Ni kɛ́ mɔ ko ná wolo lɛ he miishɛɛ shi ebɛ shika lɛ, Maŋtsɛyeli shiɛlɔi lɛ náa he miishɛɛ akɛ amɛbaashi wolo lɛ amɛhã lɛ. Sane ni kã amɛtsui nɔ ji ní amɛkɛ wolo lɛ ahã mɛi ni sumɔɔ lɛɛlɛŋ akɛ amɛbaakane koni amɛná he sɛɛ lɛ.\n15, 16. (a) Mɛɛ tsakemɔi Gbɛtsɔɔmɔ Kuu lɛ bɔi feemɔ yɛ gbɛ ni wɔtsɔɔ nɔ wɔkɛ wɔwoji lɛ hãa lɛ mli yɛ afi 1990 lɛ? (b) Mɛɛ gbɛ nɔ atsɔɔ akɛ shika kɛ nibii ni akpɛ mli akɛ akɛbaahã lɛ hãa? (Kwɛmɔ akrabatsa ni ji “ Mɛni Akɛ Oniai ni Wɔtsuɔ lɛ Feɔ?” lɛ hu.)\n15 Afi 1990 lɛ, Gbɛtsɔɔmɔ Kuu lɛ bɔi gbɛ ni wɔtsɔɔ nɔ wɔkɛ woji lɛ hãa lɛ mli tsakemɔ. Kɛjɛ nakai afi lɛ nɔ lɛ, yɛ Amerika lɛ, akɛ woji lɛ eko fɛɛ eko hãa koni mɔ lɛ ajɛ esuɔmɔ mli etsu onia. Wolo ko ni aŋma kɛyahã asafoi ni yɔɔ Amerika lɛ tsɔɔ mli akɛ: “Akɛ asafo lɛ magazin kɛ woji srɔtoi lɛ fɛɛ baahã shiɛlɔi kɛ mɛi ni jeee odasefoi ni yɔɔ wɔwoji lɛ ahe miishɛɛ lɛ ní abiŋ amɛ koni amɛwo shika pɔtɛɛ ko dani akɛ woji lɛ ahã amɛ. . . . Kɛ́ mɔ ko miisumɔ ni etsu onia kɛye ebua wɔ-Biblia tsɔsemɔ nitsumɔ lɛ, ebaanyɛ efee nakai, kɛ̃lɛ ehã shika jio ehãaa jio lɛ, esa akɛ wɔkɛ wolo lɛ ahã lɛ.” Ato nakai gbɛjianɔ lɛ koni ehã ana bɔ ni wɔnitsumɔ lɛ kɛ wɔjamɔ lɛ yɔɔ jogbaŋŋ, akɛ suɔmɔŋ ajɛɔ afĩɔ sɛɛ, koni wɔhã efee faŋŋ akɛ ‘wɔjeee mɛi ni kɛ Nyɔŋmɔ wiemɔ lɛ yeɔ jara.’ (2 Kor. 2:17) Fiofio lɛ, akɛ gbɛjianɔtoo ni hãa mɛi jɛɔ amɛsuɔmɔŋ amɛtsuɔ onia nɛɛ bɔi nitsumɔ yɛ je lɛŋ fɛɛ.\n16 Mɛɛ gbɛi anɔ atsɔɔ atsuɔ onia lɛ? Akɛ oniatsumɔ adekai srɔtoi ewo Yehowa Odasefoi a-Maŋtsɛyeli Asai lɛ anɔ hei ni sa. Aŋkroaŋkroi yɛ hegbɛ akɛ amɛkɛ shika woɔ mli loo amɛbaanyɛ amɛkɛmaje Yehowa Odasefoi asafo lɛ nitsumɔhe ni akɛwo mla shishi lɛ ateŋ eko fɛɛ eko. Daa afi lɛ, akɛ sane ko woɔ Buu-Mɔɔ lɛ mli ni tsɔɔ gbɛi anɔ ni mɛi baanyɛ atsɔ amɛkɛ nibii ahã kɛye abua asafo lɛ.\nTe Akɛ Shika lɛ Tsuɔ Nii Ahãa Tɛŋŋ?\n17-19. Tsɔɔmɔ nɔ ni akɛ shikai ni akɛwoɔ oniatsumɔ adekai ni nyiɛ sɛɛ nɛɛ amli lɛ tsuɔ: (a) Jeŋ muu fɛɛ nitsumɔ lɛ, (b) Maŋtsɛyeli Asai amaamɔ yɛ jeŋ fɛɛ (d) Asafo lɛ hiamɔ nii.\n17 Jeŋ muu fɛɛ nitsumɔ lɛ. Akɛ shika nɛɛ woɔ jeŋ muu fɛɛ shiɛmɔ nitsumɔ lɛ he nyɔji ni abɔɔ lɛ. Nibii ni akɛ shika nɛɛ tsuɔ lɛ ekomɛi ji woji kɛ nibii ni akalaa ni ajaraa yɛ jeŋ fɛɛ, nitsumɔhe niji kɛ Betel shĩai ni amamɔɔ kɛ amɛkwramɔ, kɛ teokrase skul srɔtoi ni afeɔ lɛ. Kɛfata he lɛ, akɛ shika nɛɛ eko kwɛɔ maŋsɛɛ sɔɔlɔi, kpokpaa nɔkwɛlɔi, kɛ gbɛgbalɔi krɛdɛi atsiabo. Kɛ́ oshãra ba yɛ he ko lɛ, akɛ shika nɛɛ eko hu yayeɔ abuaa wɔnyɛmimɛi ni oshãra lɛ enina amɛ lɛ. *\n18 Maŋtsɛyeli Asai amaamɔ yɛ je lɛŋ fɛɛ. Akɛ shika nɛɛ yeɔ abuaa asafoi koni amɛkɛmamɔ Maŋtsɛyeli Asai loo amɛkɛsaa Maŋtsɛyeli Asai. Kɛ́ asafo ni akɛ shika lɛ fa lɛ lɛ wo shika lɛ, ehãa anáa shika kɛyeɔ abuaa asafoi krokomɛi hu. *\n19 Asafoŋ hiamɔ nii. Akɛ shika nɛɛ kuraa Maŋtsɛyeli Asai lɛ. Asafoŋ onukpai lɛ baanyɛ akpɛ mli ákɛ amɛkɛ shika nɛɛ eko baahã nitsumɔhe nine lɛ koni akɛfĩ jeŋ muu fɛɛ nitsumɔ lɛ sɛɛ. Kɛ́ eba lɛ nakai lɛ, onukpai lɛ kɛ asafoŋbii lɛ baasusu he kɛma yiŋ ni akpɛ lɛ nɔ mi. Kɛ́ asafoŋbii lɛ kpɛlɛ nɔ lɛ, akɛ shika lɛ majeɔ nitsumɔhe nine lɛ. Daa nyɔɔŋ nɔ lɛ, nyɛmi nuu ni kwɛɔ nyɛsafo lɛ shika nɔ lɛ ŋmalaa shikai fɛɛ ni nine shɛ nɔ lɛ kɛ nɔ ni akɛtsu asafo lɛ he nii lɛ, ni akaneɔ ahãa asafo lɛ.\n20. Mɛɛ gbɛ nɔ obaatsɔ okɛ ‘onibii kpakpai ni oyɔɔ’ lɛ awo Yehowa hiɛ nyam?\n20 Kɛ́ wɔsusu nibii fɛɛ ni Maŋtsɛyeli shiɛmɔ kɛ kaselɔfeemɔ nitsumɔ yɛ jeŋ fɛɛ lɛ biɔ koni wɔfee lɛ he lɛ, wɔnuɔ he akɛ esa akɛ wɔkɛ ‘wɔnibii kpakpai ni wɔyɔɔ lɛ awo Yehowa hiɛ nyam.’ (Abɛi 3:9, 10) Wɔnibii kpakpai lɛ ekomɛi ji wɔhewalɛ, wɔjwɛŋmɔ, kɛ Nyɔŋmɔ he nilee ni wɔná lɛ. Ekã shi faŋŋ akɛ, wɔbaasumɔ ni wɔkɛ nibii nɛɛ atsu nii kɛmɔ shi yɛ Maŋtsɛyeli nitsumɔ lɛ mli. Shi kaahã ohiɛ kpa nɔ akɛ, wɔheloonaa nibii hu fata wɔnibii kpakpai lɛ ahe. Nyɛhãa wɔ fɛɛ wɔkpɛa mli akɛ wɔbaahã bɔ ni wɔbaanyɛ, kɛ be ni wɔbaanyɛ. Onia ni wɔjɛɔ wɔsuɔmɔ mli wɔtsuɔ lɛ woɔ Yehowa hiɛ nyam, ni etsɔɔ hu akɛ wɔfĩɔ Mesia Maŋtsɛyeli lɛ sɛɛ lɛɛlɛŋ.\n^ kk. 1 Buu-Mɔɔ, July 15, 1915, baafa 218-219.\n^ kk. 8 Buu-Mɔɔ, August 1, 1899, baafa 201.\n^ kk. 10 Woloŋlelɔ ko wie akɛ Hela wiemɔ ni atsɔɔ shishi akɛ “kpɛ mli” lɛ “hiɛ shishinumɔ akɛ atsɔ hiɛ asusu he.” Ekɛfata he akɛ: “Eyɛ mli akɛ kɛ́ trukaa ni mɔ ko hã nɔ ko lɛ enáa miishɛɛ moŋ, shi fɛɛ sɛɛ lɛ esusuɔ he daŋ, ni etoɔ he gbɛjianɔ.”—1 Kor. 16:2.\n^ kk. 17 Kɛhã saji krokomɛi ni kɔɔ enɛ he lɛ, kwɛmɔ wolo nɛɛ Yitso 20 lɛ.\n^ kk. 18 Kɛhã Maŋtsɛyeli Asai amaamɔ he nibii fitsofitso lɛ, kwɛmɔ wolo nɛɛ Yitso 19 lɛ.\nMɛni obaanyɛ okase yɛ mɛi ni kɛ nibii bahã ni akɛma kpeebuu lɛ kɛ sɔlemɔwe lɛ anɔkwɛmɔnɔ lɛ mli?\nMɛni hewɔ Maŋtsɛyeli lɛ shishi bii ni yɔɔ ŋmɛnɛ lɛ náa he miishɛɛ akɛ amɛkɛ amɛshika kɛ amɛnibii krokomɛi baafĩ Maŋtsɛyeli lɛ nitsumɔi asɛɛ lɛ?\nMɛni obaanyɛ ofee kɛtsɔɔ akɛ ofĩɔ nibii fɛɛ ni Maŋtsɛyeli lɛ tsuɔ ŋmɛnɛ lɛ asɛɛ?\nMƐNI AKƐ ONIAI NI WƆTSUƆ LƐ FEƆ?\nAKƐ ONIA LƐ FƐƐ TSUƆ NII KƐFIƆ MAŊTSƐYELI LƐ HE NIBII PƐ ASƐƐ\nWOJI KƐ NIBII AKALAMƆ\nAkɛkalaa woji kɛ nibii, nɔ ni aprinti kɛ nɔ ni akɛwoɔ Intanɛt, mobail foŋ kɛ ehenɔi lɛ anɔ\nAkɛtsuɔ nyɛsafo lɛ hiamɔ nii ahe nii, akɛkwraa Maŋtsɛyeli Asa lɛ, kɛ yiŋ ni nyɛsafo lɛ ekpɛ lɛ ahe nii *\nKɛjɛ afi 1999 kɛbashi afi 2013, amamɔ Maŋtsɛyeli Asai 26,849 kɛ sɛɛ yɛ shikpɔji ni bɛ nɔ ko tsɔ lɛ anɔ\nAKƐYEƆ ABUAA NYƐMIMƐI BE NI OSHÃRA EBA\n(Kwɛmɔ akrabatsa ni yɔɔ baafa 214-215 lɛ)\nBE FƐƐ SƆƆLƆI KRƐDƐI\nAmɛshihilɛ mli hiamɔ nibii komɛi, tamɔ wɔɔhei, niyenii, kɛ helatsamɔi\nMɛi ni Mamɔɔ Maŋtsɛyeli Asai kɛ Maŋsɛɛbii ni Fata He\nNITSUMƆHE NIJI KƐ WIEMƆ SHISHITSƆƆMƆ ƆFIS SRƆTOI\nTEOKRASE SKUL SRƆTOI\n^ kk. 64 He fɛɛ he ni Yehowa Odasefoi kpeɔ yɛ kɛhã jamɔ lɛ, amɛyɛ gbɛjianɔtoo kɛhã oniatsumɔ, shi maŋ fɛɛ maŋ kɛ bɔ ni ekolɛ etsuɔ enɔ he nii ehãa.\nGBƐI ANƆ NI ATSƆƆ ATSUƆ ONIA\nONIA NI AKƐMAJEƆ TƐ̃Ɛ\n(akɛ shika loo tsɛk tsuɔ onia lɛ, ni anyɛɔ atsɔɔ Intanɛt kɛ ehenɔi lɛ hu anɔ atsuɔ, tamɔ jw.org lɛ nɔ nɛkɛ)\nSHIKPƆJI KƐ TSŨI NI AKƐHÃA\nSHAMAŊSHEO KƐ EHENƆI\nKɛmaje Mɔ Ko Kɛmaje Mɔ Ko Bɔ ni Afeɔ Anáa Shika Kɛfiɔ Maŋtsɛyeli Nitsumɔi Asɛɛ


Kotera, M., Tabei, Y., Yamanishi, Y. et al. KCF-S: KEGG Chemical Function and Substructure for improved interpretability and prediction in chemical bioinformatics. BMC Syst Biol 7, S2 (2013). https://doi.org/10.1186/1752-0509-7-S6-S2


Omii Ashɛ Hegbɛ ni Oyɔɔ akɛ Okɛ Yehowa Miitsu Nii lɛ He! | Nikasemɔ\n“Nyɔŋmɔ hefatalɔi nitsulɔi ji wɔ.”—1 KORINTOBII 3:9.\nKɛjɛ blema tɔ̃ɔ lɛ, mɛɛ hegbɛ Yehowa kɛhãa etsuji?\nMɛɛ nitsumɔ esa akɛ wɔmii ashɛ he waa amrɔ nɛɛ?\nMɛni gbɛ wɔkpaa?\n1. Te Yehowa naa nitsumɔ ehãa tɛŋŋ? Mɛni no hãa efeɔ?\nYEHOWA sumɔɔ nitsumɔ waa. (Lala 135:6; Yohane 5:17) Eesumɔ ni ŋwɛibɔfoi kɛ adesai hu amii ashɛ nɔ ni amɛtsuɔ lɛ he, no hewɔ lɛ ehãa amɛ nitsumɔ ni baahã amɛná miishɛɛ ni amɛtsui anyɔ amɛmli. Be ni Yehowa bɔɔ ade lɛ, ehã e-Kromɔbi lɛ fata ehe kɛtsu nii. (Nyɛkanea Kolosebii 1:15, 16.) Biblia lɛ kɛɔ akɛ, dani Yesu baaba shikpɔŋ lɛ nɔ lɛ, no mli lɛ ekɛ Nyɔŋmɔ yɛ ŋwɛi akɛ “ŋaalɔ.”—Abɛi 8:30.\n2. Mɛni tsɔɔ akɛ Nyɔŋmɔ kɛ nitsumɔ ni he hiaa ni hãa mɔ tsui nyɔɔ emli woɔ ŋwɛibɔfoi lɛ adɛŋ be fɛɛ be?\n2 Kɛjɛ Mose klɛŋklɛŋ wolo lɛ kɛyashi Kpojiemɔ lɛ, Biblia lɛ tsɔɔ akɛ Yehowa hãa ŋwɛibɔfoi lɛ nitsumɔ be fɛɛ be. Be ni Adam kɛ Hawa fee esha ni ashwie amɛ kɛjɛ Paradeiso lɛ mli lɛ, Nyɔŋmɔ kɛ nitsumɔ ko wo ŋwɛibɔfoi lɛ adɛŋ. Mose klɛŋklɛŋ wolo lɛ tsɔɔ mli akɛ, Nyɔŋmɔ ŋɔ “kerubim kɛ lalilɛi klante ni tsɔmɔɔ ehe eto Eden trom lɛ hiɛ yɛ bokagbɛ, koni ebu wala tso lɛ naa gbɛ lɛ he.” (1 Mose 3:24) Ni Kpojiemɔ wolo lɛ hu tsɔɔ mli akɛ, Yehowa “tsu ebɔfo lɛ ni ebatsɔɔ etsuji nii ni sa akɛ aba oya.”—Kpojiemɔ 22:6.\nNITSUMƆI NI AKƐWO ADESAI ADƐŊ\n3. Be ni Yesu yɔɔ shikpɔŋ lɛ nɔ lɛ, mɛɛ gbɛ nɔ ekase e-Tsɛ lɛ?\n3 Be ni Yesu yɔɔ shikpɔŋ lɛ nɔ lɛ, ekɛ miishɛɛ tsu nitsumɔ ni Yehowa kɛwo edɛŋ lɛ. Ni ekase e-Tsɛ lɛ kɛtsɔ nitsumɔi ni he hiaa ni ekɛwo ekaselɔi lɛ adɛŋ lɛ nɔ. Eesumɔ ni amɛná nitsumɔ ni ekɛwo amɛdɛŋ lɛ he miishɛɛ, no hewɔ lɛ ekɛɛ amɛ akɛ: “Lɛɛlɛŋ, lɛɛlɛŋ, miikɛɛ nyɛ akɛ: Mɔ ni heɔ minɔ yeɔ lɛ, nitsumɔi ni mitsuɔ lɛ, lɛ hu eeetsu, ni eeetsu nii ni fe nomɛi tete, ejaakɛ miiya tsɛ lɛ ŋɔɔ.” (Yohane 14:12) Akɛni Yesu miisumɔ ni ekaselɔi lɛ ana akɛ nitsumɔ ni ekɛwoɔ amɛdɛŋ lɛ he miihia waa hewɔ lɛ, ekɛɛ amɛ akɛ: “Wɔ lɛ, ní je etsɛre nɛɛ, ja wɔtsu mɔ ni tsu wɔ lɛ nitsumɔi lɛ; je baana, be ni mɔ ko nyɛŋ nii atsu.”—Yohane 9:4.\n4-6. (a) Mɛni hewɔ eŋɔɔ wɔnaa akɛ Noa kɛ Mose fee taakɛ Yehowa kɛɛ amɛ lɛ? (b) Kɛ́ adesai tsu nitsumɔ ni Nyɔŋmɔ kɛwo amɛdɛŋ lɛ, mɛɛ nibii enyɔ jɛɔ mli kɛbaa?\n4 Jeeŋmɔ kwraa dani Yesu baaba shikpɔŋ lɛ nɔ lɛ, Yehowa kɛ nitsumɔi ni hãa mɔ tsui nyɔɔ emli wo adesai adɛŋ. Eyɛ mli akɛ Adam kɛ Hawa egbeee amɛnitsumɔ lɛ naa moŋ, shi adesai babaoo gbe nitsumɔ ni Nyɔŋmɔ kɛwo amɛdɛŋ lɛ naa. (1 Mose 1:28) Yehowa kɛ gbɛtsɔɔmɔi pɔtɛɛ ni tsɔɔ bɔ ni esa akɛ Noa akpɛ adeka lɛ ahã lɛ hã lɛ, koni ekɛbaa lɛ kɛ eweku lɛ yi yɛ Nu Afua lɛ mli. Noa fee taakɛ Yehowa kɛɛ lɛ lɛ pɛpɛɛpɛ. Akɛni ekɛ gbɛtsɔɔmɔi ni Yehowa kɛhã lɛ lɛ tsu nii jogbaŋŋ lɛ hewɔ wɔyɔɔ wala mli ŋmɛnɛ lɛ.—1 Mose 6:14-16, 22; 2 Petro 2:5.\n5 Yehowa kɛ gbɛtsɔɔmɔi pɔtɛɛ ni tsɔɔ bɔ ni esa akɛ Mose ama kpeebuu lɛ ahã, kɛ bɔ ni esa akɛ eto osɔfoyeli lɛ he gbɛjianɔ ehã lɛ hã lɛ. Mose fee taakɛ Yehowa kɛɛ lɛ lɛ pɛpɛɛpɛ. (2 Mose 39:32; 40:12-16) Te wɔnáa bɔ ni Mose tsu nii ehã kɛ Yehowa gbɛtsɔɔmɔi atoi ni ebo lɛ he sɛɛ wɔhãa tɛŋŋ? Bɔfo Paulo tsɔɔ mli akɛ, kpeebuu lɛ kɛ osɔfoyeli lɛ fee “nii kpakpai ni baaba lɛ” ahe mfoniri.—Hebribii 9:1-5, 9; 10:1.\nKɛ́ wɔtsu nitsumɔ ni Yehowa kɛwo wɔdɛŋ lɛ, nɔ ni wɔtsuɔ lɛ woɔ ehiɛ nyam\n6 Be ni Nyɔŋmɔ yiŋtoo lɛ baa mli fiofio lɛ, ekɛ nitsumɔi srɔtoi hã etsuji lɛ. Eyɛ mli akɛ esoro nitsumɔ ni ekɛhãa mɔ fɛɛ mɔ moŋ, shi be fɛɛ be lɛ, nɔ ni amɛtsuɔ lɛ woɔ Yehowa hiɛ nyam, ni adesai hu náa he sɛɛ. Anaa enɛ faŋŋ yɛ nɔ ni Yesu tsu dani eba shikpɔŋ lɛ nɔ kɛ nɔ ni etsu yɛ shikpɔŋ nɛɛ nɔ lɛ fɛɛ mli. (Yohane 4:34; 17:4) Ŋmɛnɛ lɛ, kɛ́ wɔtsu nitsumɔ ni Yehowa kɛwo wɔdɛŋ lɛ, nɔ ni wɔtsuɔ lɛ woɔ ehiɛ nyam. (Mateo 5:16; nyɛkanea 1 Korintobii 15:58.) Mɛni hewɔ wɔkɛɔ nakai?\n7, 8. (a) Tsɔɔmɔ nitsumɔ ni Kristofoi tsuɔ. (b) Te esa akɛ wɔfee wɔnii wɔhã tɛŋŋ yɛ gbɛtsɔɔmɔi ni Yehowa kɛhãa lɛ ahe lɛ?\n7 Eji hegbɛ kpele diɛŋtsɛ akɛ Yehowa kɛ adesai ni yeee emuu lɛ baafee ekome kɛtsu nii. (1 Korintobii 3:9) Kristofoi komɛi ená hegbɛ lɛ akɛ amɛbaamamɔ tsũi tamɔ Noa kɛ Mose fee lɛ. Amɛteŋ mɛi komɛi yeɔ amɛbuaa kɛmamɔɔ Kpeei Asai, Maŋtsɛyeli Asai, kɛ nitsumɔhe niji. Kɛ́ ofata he kɛmiima Maŋtsɛyeli Asa momo ko ekoŋŋ yɛ okutso lɛ mli jio, ooye oobua kɛmiima nitsumɔhe yitso ni amaa yɛ Warwick yɛ New York lɛ jio lɛ, omii ashɛ hegbɛ ni oná lɛ he! (Kwɛmɔ mfoniri ni atɛŋ ni yɔɔ nikasemɔ lɛ shishijee lɛ.) Eji nitsumɔ krɔŋkrɔŋ. Eyɛ mli akɛ Kristofoi ateŋ mɛi fioo pɛ tsuɔ tsumaa nitsumɔ lɛ moŋ, shi Kristofoi fɛɛ miitsu mumɔŋ tsumaa nitsumɔ ko. No ji shiɛmɔ nitsumɔ lɛ ní woɔ Yehowa hiɛ nyam, ní adesai hu náa he sɛɛ lɛ. (Bɔfoi lɛ Asaji 13:47-49) Nyɔŋmɔ gbɛjianɔtoo lɛ ji nɔ ni tsɔɔ wɔ bɔ ni esa akɛ wɔtsu shiɛmɔ nitsumɔ lɛ wɔhã. Enɛ hewɔ lɛ, bei komɛi lɛ ebaabi ni ahã wɔtsu nitsumɔ kroko.\n8 Be fɛɛ be lɛ, Yehowa tsuji anɔkwafoi lɛ sumɔɔ akɛ amɛnyiɛ egbɛtsɔɔmɔi asɛɛ. (Nyɛkanea Hebribii 13:7, 17.) Kɛ́ akɛ nitsumɔ kroko loo gbɛtsɔɔmɔ hee ko hã wɔ lɛ, ekolɛ wɔnuŋ nɔ hewɔ ni akɛ nakai nitsumɔ lɛ loo gbɛtsɔɔmɔ lɛ hã wɔ lɛ shishi. Shi wɔkpɛlɛɔ nɔ ejaakɛ wɔle akɛ tsakemɔ lɛ jɛ Yehowa ŋɔɔ, ni nibii kpakpai baajɛ mli kɛba.\n9. Mɛɛ nɔkwɛmɔnɔ kpakpa asafoŋ onukpai feɔ amɛhãa asafo lɛ?\n9 Asafoŋ onukpai tsɔɔ akɛ amɛmiishwe waa ni amɛfee Yehowa suɔmɔnaa nii kɛtsɔ bɔ ni amɛnyiɛɔ hiɛ yɛ asafo lɛ mli lɛ nɔ. (2 Korintobii 1:24; 1 Tesalonikabii 5:12, 13) Asafoŋ onukpai sumɔɔ akɛ amɛtsu nii waa, ni amɛkɛ gbɛtsɔɔmɔi ni akɛhãa amɛ lɛ tsuɔ nii, ni amɛhe feɔ oya kɛkaseɔ shiɛmɔ gbɛi hei. Kɛ́ amɛto tɛlifoŋ nɔ odaseyeli, odase ni ayeɔ yɛ meelei amaamɔhei, loo maŋ odaseyeli he gbɛjianɔ lɛ, nibii kpakpai jɛɔ mli kɛbaa, eyɛ mli akɛ yɛ shishijee mli lɛ, ekolɛ mɛi komɛi baashashao shi akɛ amɛbaaka shiɛmɔ gbɛi nɛɛ amɛkwɛ. Akɛ nɔkwɛmɔnɔ lɛ, gbɛgbalɔi ejwɛ komɛi ni yɔɔ Germany lɛ kpɛ yiŋ akɛ amɛbaaye odase yɛ shikpɔŋkuku ko ní nitsumɔhei fa yɛ mli, ní atsu mli nii etsɛ lɛ mli. Amɛteŋ mɔ kome ní atsɛɔ lɛ Michael lɛ wie akɛ, akɛni amɛkɛ gbɛ nɛɛ tsu nii etsɛ hewɔ lɛ, amɛshe gbeyei. Ekɛfata he akɛ: “Efeɔ mi akɛ Yehowa le nakai, ejaakɛ ehã wɔná miishɛɛ waa yɛ shiɛmɔ nitsumɔ lɛ mli nakai leebi lɛ, ni wɔhiɛ kpaŋ nɔ kɔkɔɔkɔ. Eŋɔɔ wɔnaa waa akɛ wɔkɛ gbɛtsɔɔmɔ ni akɛhã yɛ Wɔ Maŋtsɛyeli Sɔɔmɔ lɛ mli lɛ tsu nii, ni wɔkɛ wɔhiɛ fɔ̃ Yehowa nɔ!” Ani oosumɔ ni oka shiɛmɔ gbɛi krokomɛi yɛ oshikpɔŋkuku lɛ mli okwɛ?\n10. Mɛɛ tsakemɔi afee yɛ Yehowa asafo lɛ mli yɛ nyɛsɛɛ afii nɛɛ amli?\n10 Bei komɛi lɛ afeɔ tsakemɔi yɛ Betel. Akɛ nɔkwɛmɔnɔ lɛ, yɛ nyɛsɛɛ afii nɛɛ amli lɛ, aŋamɔ nitsumɔhe niji bibii komɛi, ni akɛ amɛnitsumɔ lɛ eyafata nitsumɔhe niji ni dara lɛ anɔ he. Enɛ sa mɛi ni tsuɔ nii yɛ nitsumɔhe niji nɛɛ ahe. Ehe bahia ní amɛfee tsakemɔi komɛi, shi sɛɛ mli lɛ amɛná he sɛɛ. (Jajelɔ 7:8) Eŋɔɔ nyɛmimɛi ni jɛ amɛsuɔmɔ mli amɛkɛ amɛhe hã nɛɛ anaa akɛ amɛfata he kɛmiitsu nibii ni Yehowa webii ni yɔɔ ŋmɛnɛ lɛ tsuɔ lɛ!\nAni oosumɔ ni oka shiɛmɔ gbɛi krokomɛi yɛ oshikpɔŋkuku lɛ mli okwɛ?\n11-13. Mɛɛ naagbai komɛi mɛi kɛkpeɔ yɛ tsakemɔi ni afeɔ yɛ Yehowa asafo lɛ mli lɛ hewɔ?\n11 Wɔbaanyɛ wɔkase nɔ ko ni he hiaa waa yɛ nyɛmimɛi ni tsuɔ nii yɛ nitsumɔhe niji ni afee amɛ ekome lɛ mli lɛ adɛŋ. Nyɛmimɛi hii kɛ yei nɛɛ ateŋ mɛi pii kɛ afii babaoo sɔmɔ yɛ nitsumɔhe niji nɛɛ amli. Ahã gbalashihilɛ mli bii komɛi ni sɔmɔ yɛ Betel ko ni mli bii faaa lɛ yafata nyɛmimɛi ni yɔɔ Mexico nitsumɔhe nine lɛ ahe. Mexico nitsumɔhe nine lɛ mli bii nɛɛ ayi fa fe Betelbii ni yɔɔ he ni nyɛmimɛi nɛɛ jɛ lɛ aaafee toi 30. Rogelio, ni ji nuu lɛ wie akɛ: “No mli lɛ, ewa waa kɛhã wɔ akɛ wɔbaashi wɔwekumɛi kɛ wɔnanemɛi.” Betelnyo kroko ni atsɛɔ lɛ Juan, ní ahã efã kɛtee Mexico lɛ hu nu he oookɛɛ eeje shihilɛ lɛ shishi ekoŋŋ. Ewie akɛ: “Esa akɛ obɔ nanemɛi hei. Ebiɔ ni okase kusumii hei, ni otsake bɔ ni osusuɔ nii ahe ohãa lɛ.”\n12 Be ni afee nitsumɔhe niji komɛi ni yɔɔ Yuropa lɛ ekome lɛ, ahã Betelbii babaoo tee nitsumɔhe nine ni yɔɔ Germany lɛ. Amɛ hu amɛnáaa lɛ mlɛo, ejaakɛ ebi ni amɛshi amɛmaŋ kɛya he kroko. Mɛi ni jɛ Switzerland lɛ ahiɛ tse gɔji fɛfɛji ni yɔɔ he ni amɛjɛ lɛ, ni mɛi ni jɛ Austria lɛ hu ahiɛ tse shihilɛ ni amɛnáa mli ŋɔɔmɔ be ni amɛyɔɔ amɛtsutsu Betel ni mli bii faaa lɛ mli lɛ.\n13 Ebiɔ ni nyɛmimɛi ni ahãa amɛyasɔmɔɔ yɛ nitsumɔhe niji ni yɔɔ maji krokomɛi anɔ lɛ afee tsakemɔi babaoo. Amɛyajeɔ shihilɛ hee mli, amɛkɛ mɛi hei tsuɔ nii, ni ekolɛ abaahã amɛtsu nitsumɔ kroko po. Akɛ amɛ yaa asafoi hei kɛ shikpɔŋkukuji hei amli, ni ekolɛ ehe baahia ni amɛkase wiemɔ kroko po. Tsakemɔi nɛɛ bɛ mlɛo, shi Betelbii babaoo kɛ miishɛɛ feɔ tsakemɔi nɛɛ. Mɛni hewɔ? Hã wɔkwɛ nɔ ni amɛteŋ mɛi komɛi yɔɔ kɛɛmɔ.\n“Be ni mikai akɛ ninefɔɔ lɛ jɛ Yehowa ŋɔɔ lɛ, mimɔ mli kɛ mitsui fɛɛ”\n14, 15. (a) Mɛɛ gbɛ nɔ mɛi babaoo etsɔɔ akɛ amɛmii shɛɔ hegbɛ ni amɛná akɛ amɛkɛ Yehowa miitsu nii lɛ he? (b) Mɛni wɔkaseɔ yɛ amɛnɔkwɛmɔnɔ lɛ mli?\n14 Nyɛmi yoo ko ni atsɛɔ lɛ Grethel lɛ wie akɛ: “Mikpɛlɛ ninefɔɔ lɛ nɔ ejaakɛ miisumɔ ni mahã Yehowa ana akɛ misumɔɔ lɛ, ní akɛ jeee maŋ ko loo tsũ ko loo sɔɔmɔ hegbɛ ko hewɔ ni misumɔɔ lɛ lɛ.” Yoo ko ni atsɛɔ lɛ Dayska lɛ wie akɛ: “Be ni mikai akɛ ninefɔɔ lɛ jɛ Yehowa ŋɔɔ lɛ, mimɔ mli kɛ mitsui fɛɛ.” Nuu ko ni atsɛɔ lɛ André kɛ eŋa Gabriela lɛ hu kɛ lɛ kpaa gbee, amɛwie akɛ: “Wɔna akɛ enɛ ji hegbɛ ní wɔná ni wɔkɛbaasɔmɔ Yehowa, kɛtsɔ nibii ni wɔsumɔɔ lɛ ni wɔkɛbaaye gbɛhe ni ji enyɔ lɛ nɔ.” Amɛnuɔ he akɛ, kɛ́ afee tsakemɔi komɛi yɛ Yehowa gbɛjianɔtoo lɛ mli lɛ, ehi akɛ amɛkɛ miishɛɛ baakpɛlɛ nɔ fe ni amɛaakpoo.\nHegbɛ ni fe fɛɛ ni wɔyɔɔ ji, ni wɔtsu Yehowa nitsumɔ lɛ!\n15 Kɛ́ afee nitsumɔhe niji ekome lɛ, ahãa Betelbii lɛ ekomɛi yasɔmɔɔ akɛ gbɛgbalɔi. Nakai afee Betelbii babaoo ni yɔɔ Denmark, Norway, kɛ Sweden nitsumɔhe niji lɛ ní afee fɛɛ nitsumɔhe nine kome, ni ji Scandinavia nitsumɔhe nine lɛ. Nuu ko ni atsɛɔ lɛ Florian kɛ eŋa Anja lɛ wie akɛ: “Wɔnaa nitsumɔ ni akɛwo wɔdɛŋ amrɔ nɛɛ akɛ nitsumɔ ko ni wa shi ehãa mɔ náa miishɛɛ. Wɔ lɛ, ekɔɔɔ he eko he ni wɔsɔmɔɔ yɛ lɛ, eŋɔɔ wɔnaa akɛ Yehowa kɛ wɔ miitsu nii. Wɔbaanyɛ wɔwie kɛ wɔtsui fɛɛ akɛ, ajɔɔ wɔ waa!” Eyɛ mli akɛ wɔteŋ mɛi babaoo eyajeko shihilɛ ni tamɔ nɛkɛ mli moŋ, shi wɔbaanyɛ wɔkase bɔ ni nyɛmimɛi nɛɛ jɛ amɛsuɔmɔ mli amɛkɛ Maŋtsɛyeli lɛ ye klɛŋklɛŋ gbɛhe lɛ. (Yesaia 6:8) Be fɛɛ be lɛ, Yehowa jɔɔ mɛi fɛɛ ni hiɛ sɔɔ hegbɛ ni amɛná akɛ amɛkɛ lɛ miitsu nii lɛ, ekɔɔɔ he eko he ni amɛsɔmɔɔ yɛ.\nYAA NƆ ONÁ HEGBƐ NI ONÁ AKƐ OKƐ YEHOWA MIITSU NII LƐ HE MIISHƐƐ!\n16. (a) Mɛni Galatabii 6:4 lɛ woɔ wɔ hewalɛ ni wɔfee? (b) Mɛni ji sɔɔmɔ hegbɛ ni fe fɛɛ ni wɔyɔɔ?\n16 Akɛni wɔyeee emuu hewɔ lɛ, bei pii lɛ wɔkɛ wɔhe toɔ mɛi krokomɛi ahe. Shi Nyɔŋmɔ Wiemɔ lɛ woɔ wɔ hewalɛ ni wɔkɛ wɔjwɛŋmɔ ama nɔ ni wɔ diɛŋtsɛ wɔnyɛɔ wɔtsuɔ lɛ nɔ. (Nyɛkanea Galatabii 6:4.) Jeee wɔ fɛɛ wɔbaanyɛ wɔsɔmɔ akɛ asafoŋ onukpai, gbɛgbalɔi, maŋsɛɛ sɔɔlɔi, loo Betelbii. Eyɛ mli akɛ enɛɛmɛi ji sɔɔmɔ hegbɛi ni sa moŋ, shi wɔ fɛɛ wɔyɛ sɔɔmɔ hegbɛ ko ni fe enɛɛmɛi. No ji sane kpakpa lɛ ní wɔshiɛɔ, ní hãa wɔbafeɔ Yehowa hefatalɔi nitsulɔi lɛ. Nyɛhãa wɔmii ashɛa hegbɛ nɛɛ he!\n17. Mɛɛ shihilɛi wɔkɛkpeɔ yɛ nibii agbɛjianɔtoo nɛɛ mli? Shi mɛni hewɔ esaaa ni enɛ jeɔ wɔnijiaŋ wui lɛ?\n17 Ekolɛ jeee nɔ fɛɛ nɔ wɔbaanyɛ wɔfee yɛ Yehowa sɔɔmɔ lɛ mli yɛ nibii agbɛjianɔtoo nɛɛ mli. Ekolɛ shihilɛi komɛi yɛ ni wɔnyɛŋ he nɔ ko wɔfee, tamɔ weku sɔ̃i loo gbɔmɔtsoŋ naagbai. Kɛ̃lɛ, esaaa ni enɛ jeɔ wɔnijiaŋ wui. Ekɔɔɔ he eko naagbai ni wɔkɛkpeɔ lɛ, wɔbaanyɛ wɔhã mɛi ale Yehowa gbɛ́i lɛ kɛ e-Maŋtsɛyeli lɛ he sane. Nɔ ni he hiaa fe fɛɛ ji, ní wɔkɛ wɔnyɛmɔ fɛɛ asɔmɔ Yehowa, ní wɔsɔle wɔhã mɛi ni nyɛɔ amɛtsuɔ babaoo fe wɔ lɛ. Kaimɔ akɛ, mɔ fɛɛ mɔ ni jieɔ Yehowa gbɛ́i lɛ yi lɛ jara wa yɛ ehiɛ!\nMɔ fɛɛ mɔ ni jieɔ Yehowa gbɛ́i lɛ yi lɛ jara wa yɛ ehiɛ\n18. Mɛni gbɛ wɔkpaa? Mɛɛ hegbɛ kpele wɔyɔɔ bianɛ?\n18 Eyɛ mli akɛ wɔyeee emuu moŋ, shi Yehowa ehã wɔ hegbɛ akɛ wɔfee ehefatalɔi nitsulɔi. Eji hegbɛ kpele ni wɔná akɛ wɔkɛ wɔ-Nyɔŋmɔ lɛ baatsu nii yɛ naagbee gbii nɛɛ amli! Wɔmiikpa be ni wɔnine baashɛ “anɔkwa wala” lɛ nɔ lɛ gbɛ, be ni wɔbaaná miishɛɛ yɛ shihilɛ mli fe bɔ ni wɔnáa amrɔ nɛɛ. Etsɛŋ, Yehowa baahã wɔná miishɛɛ, toiŋjɔlɛ, kɛ naanɔ wala yɛ ejeŋ hee lɛ mli.—1 Timoteo 6:18, 19.\nAni omii shɛɔ hegbɛ ni oyɔɔ akɛ oosɔmɔ Nyɔŋmɔ lɛ he? (See Kwɛmɔ kuku 16-18)\n19. Mɛɛ shi Yehowa ewo wɔ?\n19 Etsɛŋ, jeŋ hee ni Nyɔŋmɔ ewo he shi lɛ baaba. Enɛ hãa wɔkaiɔ nɔ ni Mose kɛɛ Israelbii lɛ dani amɛbote Shiwoo Shikpɔŋ lɛ nɔ lɛ. Ekɛɛ amɛ akɛ: “Yehowa, o-Nyɔŋmɔ lɛ, aaahã oshwere kɛteke nɔ yɛ onine naa nitsumɔi fɛɛ . . . agbɛfaŋ.” (5 Mose 30:9) Yɛ Harmagedon sɛɛ lɛ, Yehowa kɛ shikpɔŋ lɛ baahã ehefatalɔi nitsulɔi lɛ, taakɛ ewo shi lɛ. Kɛkɛ lɛ, nitsumɔ hee ni wɔbaatsu ji, ní wɔhã shikpɔŋ muu lɛ fɛɛ atsɔ paradeiso fɛfɛo!\nSɔɔmɔ Hegbɛ: Hegbɛ ni wɔnáa akɛ wɔsɔmɔ Yehowa; wɔnáa hegbɛ nɛɛ yaka. Kɛ́ wɔkɛ Yehowa sɔɔmɔ ye klɛŋklɛŋ gbɛhe, ni wɔjɛ wɔsuɔmɔ mli wɔkɛ nibii krokomɛi shã afɔle koni wɔnyɛ wɔsɔmɔ lɛ jogbaŋŋ lɛ, no tsɔɔ akɛ wɔmii shɛɔ hegbɛ nɛɛ he


JW Si Himi Kɛ Sɔmɔmi Ní Tsumi Kpe ɔ Blɔ Nya Tomi Kɛ Ha May 29-June 4, 2017\nJUETLI NƐ NGƐ MAWU MUNYU Ɔ MI Okadi Nɛ Tsɔɔ Kaa A Maa To Israel Ma a Sisi Ekohu\nJUETLI NƐ NGƐ MAWU MUNYU Ɔ MI Ebedmelek Mi Mi Hi, Nɛ E Ngɛ Kã\nKRISTOFOHI A SI HIMI E Sa Nɛ Waa Hyɛ Wa Jami He Ɔmɛ A Nɔ Saminya\nJUETLI NƐ NGƐ MAWU MUNYU Ɔ MI Yehowa Maa Wo Nɔ Fɛɛ Nɔ Hiɔ Ngɛ E Ní Tsumi Nya\nKRISTOFOHI A SI HIMI Yehowa Hɛ Ji Suɔmi Nɛ Nyɛ Je Kpo ɔ Nɔ\nJUETLI NƐ NGƐ MAWU MUNYU Ɔ MI Mo Kpa ‘Ní Nguahi Hlami Ha O He’\nJUETLI NƐ NGƐ MAWU MUNYU Ɔ MI Yehowa Jɔɔ He Si Bali, Nɛ E Gblaa He Nɔ Woli A Tue\nKristofohi A Si Himi Kɛ A Sɔmɔmi Ní Tsumi ɔ–Ní Kasemi Womi | May 2017\nKANE NGƐ Abui Acholi Afrikaans Albanian Alur Amharic Arabic Armenian Ateso Aukan Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Boulou Brazil Mumuihi A Gbi Bulgarian Cakchiquel Cambodian Catalan Cebuano Chavacano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinamwanga Cinyanja Croatian Czech Dangme Danish Dayak Ngaju Digor Douala Drehu Dutch Edo Efik English Esan Estonian Ewe Faroese Fijian Finland Mumuihi A Gbi Finnish Fon French Ga Galician Garifuna Georgian German Germany Mumuihi A Gbi Gokana Greek Greenlandic Guarani Gujarati Gun Haitian Creole Hausa Hebrew Herero Hiligaynon Hindi Hmong (White) Hungarian Iban Ibanag Ibinda Icelandic Igbo Iloko Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kinyarwanda Kipende Kirghiz Kiribati Kirundi Kisi Kisonge Kongo Korean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mbunda Mende Mixe Mixtec (Guerrero) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigeria Pidgin Niuean Norwegian Nyakyusa-Ngonde Nyaneka Nyungwe Nzema Okpe Oromo Ossetian Otetela Otomi (Mezquital Valley) Pangasinan Papiamento (Curaçao) Persian Peru Mumuihi A Gbi Pidgin (Cameroon) Poland Mumuihi A Gbi Polish Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Runyankore Russian Rutoro Samoan Sangir Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spania Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarahumara (Central) Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Valencian Venda Vezo Vietnamese Wallisian Waray-Waray Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nLa 28 Kɛ Sɔlemi\n“Yehowa Jɔɔ He Si Bali, Nɛ E Gblaa He Nɔ Woli A Tue”: (Hɛngm. 10)\nYer 50:4-7—A maa ngmɛɛ Israel bi nɛ a nuu mɛ nyɔguɛ nɛ a tsake a tsui ɔ he, nɛ a maa kpale kɛ ho Zion ya\nYer 50:29-32—A ma kpata Babilon bi ɔmɛ a hɛ mi ejakaa a woɔ a he nɔ, nɛ a bui Yehowa (it-1-E 54)\nYer 50:38, 39—Nɔ ko be Babilon zugba a nɔ hie hu gblegbleegble (jr-E 161 ¶15; w98-E 4/1 20 ¶20)\nYer 49:1, 2—Mɛni he je nɛ Yehowa kã Amon bi ɔmɛ a hɛ mi ɔ? (it-1-E 94 ¶6)\nYer 49:17, 18—Ngɛ mɛni blɔ nɛ Edom plɛ pee kaa Sodom kɛ Gomora, nɛ mɛni he je? (jr-E 163 ¶18; ip-2-E 351 ¶6)\nBaiblo Kanemi: (Hɛngm. 4 loo nɔ́ nɛ sui jã) Yer 50:1-10\nKekle Ligbi Nɛ O Ya Na Nɔ Ko: (Hɛngm. 2 loo nɔ́ nɛ sui jã) T-32—Tsɔɔ wetsɛ ɔ nɔ́ nɛ nyɛ maa kase pee se.\nKpale Ya Slaa: (Hɛngm. 4 loo nɔ́ nɛ sui jã) T-32—“Mo Susu He Nɛ O Hyɛ.” Tsɔɔ wetsɛ ɔ nɔ́ nɛ nyɛ maa kase pee se.\nMunyu Tumi: (Hɛngm. 6 loo nɔ́ nɛ sui jã) w15 3/15 15-16—Munyuyi: Mɛni He Je Nɛ Ligbi Etɛ Nɛ ɔ, Wa Pɔɛ Ngmami Ngɛ Wa Womi Ɔmɛ A Mi Kaa Baiblo Mi Munyu Komɛ Daa Si Kɛ Ha Nɔ́ Ngua Ko Nɛ Maa Ba Hwɔɔ Se ɔ?\nMo Je Plai ɔ: (Hɛngm. 15) Nyɛɛ hyɛ video nɛ ji Mo Je Plai ɔ. Lɔ ɔ se ɔ, nyɛ ha sane bimi nɛ ɔmɛ a heto: Mɛni nyɛminyumu ɔ pee nɛ tsɔɔ kaa e woɔ e he nɔ, nɛ nɔ́ muɛ e hɛ? Mɛni ye bua lɛ nɛ e tsake e susumi? Kɛ e ná he se ha kɛɛ?\nAsafo Baiblo Mi Ní Kasemi: (Hɛngm. 30) kr yi 13 ¶11-23\nKristofohi A Si Himi Kɛ A Sɔmɔmi Ní Tsumi ɔ Blɔ Nya Tomi May 29–June 4, 2017\nKRISTOFOHI A SI HIMI KƐ A SƆMƆMI NÍ TSUMI Ɔ–NÍ KASEMI WOMI May 2017


Blog de SH0O-ViiP - - - - - - - - - - - - - - - - - - - - - - #._:: && .Ŋ.Ɛ.Ƴ.0.Օ.` «3. .:. '__ - - - - - - - - - - -... - Skyrock.com


‘Okɛ Yehowa Gbɛ́i Lɛ Afee Abobaahe’\nBuu-Mɔɔ—Nikasemɔ Nɔ | January 2011\nKANEMƆ YƐ Amharic Armenia (West) Bicol Blɔfo Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Colombia Mumuii Awiemɔ Denmark Dutch Ga Georgia Germany Haitian Creole Hela Hiligaynon Hungary Igbo Italia Korea Lithuania Mizo Moore Myanmar Ndebele Norway Nzema Ossetia Poland Portuguese (Brazil) Quechua (Bolivia) Romania Russia Mumuii Awiemɔ Samoa Sesotho (Lesotho) Setswana Shona Silozi Slovak Slovenia Swahili Tsonga Turkey Ukrain Urdu\n“Mibashi gbɔmɛi omlɛfoi kɛ humii . . . Amɛbaatao abobaahe yɛ Yehowa gbɛ́i mli.”—ZEF. 3:12, Ga Biblia hee.\n1, 2. Mɛɛ okadifeemɔŋ ahum etsɛŋ ni adesai kɛbaakpe?\nANI ehe ebahia pɛŋ ni oyaba abo yɛ agba ko shishi beni nugbɔ loo nyɔŋmɔŋtɛi miinɛ? Shi kɛ́ ahum kpele loo lasuogbele ko miihe atswa lɛ, ekolɛ agba nyɛŋ abu ohe jogbaŋŋ.\n2 Shi ahum kroko ni esoro lɛ kwraa miibua ehe naa kɛmiiba—eji ahum ni baanyɛ akpata adesai fɛɛ hiɛ. Eji okadifeemɔŋ “amaŋfɔ” loo ahum “gbi.” “Yehowa gbi wulu” nɛɛ baasa adesai fɛɛ he. Shi wɔnine baanyɛ ashɛ abobaahe ni sa nɔ. (Nyɛkanea Zefania 1:14-18.) Te wɔɔfee tɛŋŋ wɔnine ashɛ abobaahe ni sa nɔ yɛ “Yehowa mlifu gbi lɛ” ni etsɛŋ ni ebaaje shishi lɛ nɔ?\nBiblia Beaŋ Ahum Gbii\n3. Mɛɛ “ahum” kpele Israel akutsei nyɔŋma lɛ maŋtsɛyeli lɛ kɛkpe?\n3 Yehowa gbi lɛ baaje shishi kɛ apasa jamɔi fɛɛ ni yɔɔ shikpɔŋ lɛ nɔ lɛ ahiɛkpatamɔ. Kɛ́ wɔpɛi Nyɔŋmɔ webii ni hi shi yɛ blema lɛ ayinɔsane mli lɛ wɔbaanyɛ wɔna bɔ ni wɔɔfee wɔná abobaahe yɛ nakai gbi lɛ nɔ. Yesaia ni hi shi yɛ afi 700 D.Ŋ.B. afii lɛ amli lɛ kɛ toigbalamɔ ni Yehowa kɛba Israel akutsei nyɔŋma ni kwa Yehowa lɛ amaŋtsɛyeli lɛ nɔ lɛ to “ahum” kpele ni mɔ ko mɔ ko nyɛŋ atsi naa lɛ he. (Nyɛkanea Yesaia 28:1, 2.) Gbalɛ nɛɛ ba mli yɛ afi 740 D.Ŋ.B. beni Ashurbii lɛ tutua nakai akutsei lɛ ni akɛ Efraim akutso lɛ feɔ amɛhe mfoniri lɛ.\n4. Mɛɛ gbɛ nɔ “Yehowa gbi wulu” ko nina Yerusalem yɛ afi 607 D.Ŋ.B.?\n4 Israelbii ni kwa Yehowa nɛɛ atoigbalamɔ lɛ sɛɛ yɛ afi 607 D.Ŋ.B. lɛ, Yerusalem kɛ Yuda maŋtsɛyeli lɛ kɛ “Yehowa gbi wulu” ko kpe. “Yehowa gbi wulu” nɛɛ ba Yuda maŋtsɛyeli lɛ nɔ ejaakɛ amɛ hu amɛkwa lɛ. Beni Nebukadnezar yeɔ Babilon nɔ akɛ maŋtsɛ lɛ, Babilonbii lɛ ka akɛ amɛaatutua Yuda kɛ emaŋtiase ni ji Yerusalem lɛ. Yudabii lɛ yabi yelikɛbuamɔ kɛjɛ “amale abobaahe” ni ji Mizraimbii ni amɛkɛ amɛ efee kpaŋmɔ lɛ dɛŋ. Shi Babilonbii lɛ loo “abobaahe” nɛɛ kɛtee tamɔ nyɔŋmɔŋtɛi ni fiteɔ nii.—Yes. 28:14, 17.\n5. Kɛ́ akpata apasa jamɔi fɛɛ hiɛ lɛ, mɛni baaba Nyɔŋmɔ webii lɛ anɔ akɛ kuu?\n5 Nakai Yehowa gbi wulu ni ba Yerusalem nɔ lɛ fee hiɛkpatamɔ ni baaba hemɔkɛyeli kwalɔ ni ji Kristendom lɛ nɔ yɛ wɔbe nɛɛ mli lɛ he mfoniri. Kɛfata he lɛ, abaakpata “Babilon kpeteŋkpele,” ni ji apasa jamɔi fɛɛ lɛ fã ni baashwɛ lɛ hiɛ. No sɛɛ lɛ, abaakpata Satan nibii agbɛjianɔtoo fɔŋ lɛ mli nibii krokomɛi ni baashwɛ lɛ hiɛ. Shi akɛni Nyɔŋmɔ webii lɛ kɛ Yehowa efee amɛbobaahe hewɔ lɛ, abaabaa amɛyi akɛ kuu.—Kpoj. 7:14; 18:2, 8; 19:19-21.\nAbobaa Bianɛ kɛ Agbɛnɛ yɛ Yehowa Gbi lɛ Nɔ\n6. Te Yehowa webii lɛ aaafee tɛŋŋ amɛná abobaahe?\n6 Amrɔ nɛɛ yɛ naagbee gbii nɛɛ mli po lɛ, te aaafee tɛŋŋ ni Nyɔŋmɔ webii lɛ aaaná abobaahe? Kɛ́ ‘wɔjwɛŋɔ Nyɔŋmɔ gbɛ́i lɛ he’ kɛ bulɛ, ni wɔkɛ hiɛdɔɔ sɔmɔɔ lɛ lɛ, no baaha wɔná mumɔŋ abobaahe ni ji wekukpãa kpakpa ni baabakã wɔ kɛ Yehowa teŋ lɛ. (Nyɛkanea Maleaki 3:16-18.) Shi ekã shi faŋŋ akɛ esa akɛ wɔfee babaoo fe egbɛ́i lɛ he ni wɔɔjwɛŋ kɛkɛ. Wɔkaneɔ akɛ: “Mɔ fɛɛ mɔ ni aaabo atsɛ́ Nuŋtsɔ [Yehowa] gbɛ́i lɛ, aaahere eyiwala.” (Rom. 10:13) Tsakpãa yɛ Yehowa gbɛ́i ni wɔɔbo wɔtsɛ́ lɛ kɛ wɔyiwala ni ebaahere yɛ no hewɔ lɛ teŋ. Kɛfata he lɛ, mɛi ni yɔɔ tsui kpakpa lɛ ateŋ mɛi babaoo baanyɛ ana srɔtofeemɔ ni yɔɔ anɔkwa Kristofoi, ni ji mɛi ni “jwɛŋɔ egbɛ́i lɛ he” kɛ bulɛ, ni amɛmiisɔmɔ lɛ akɛ e-Dasefoi lɛ, kɛ adesai ni sɔmɔɔɔ lɛ lɛ ateŋ.\n7, 8. Mɛɛ gbɛ nɔ klɛŋklɛŋ afii 100 lɛ mli Kristofoi lɛ ná heloonaa abobaahe, ni mɛɛ shihilɛ ni tamɔ nakai baaba yɛ wɔbei nɛɛ mli?\n7 Shi wɔyiwalaheremɔ lɛ baŋ kɛtsɔ mumɔŋ abobaahe ni wɔɔná lɛ pɛ nɔ. Awo Nyɔŋmɔ webii lɛ shi akɛ amɛbaaná heloonaa abobaahe. Nɔ ni ba yɛ afi 66 Ŋ.B. beni Cestius Gallus nyiɛ Roma asraafoi lɛ hiɛ kɛyatutua Yerusalem lɛ sɛɛ lɛ haa wɔmuɔ sane naa nakai. Yesu gba akɛ “aaafo” nakai amanehulu gbii lɛ anɔ “kpitioo.” (Mat. 24:15, 16, 21, 22) Nakai eba lɛ beni Roma asraafoi lɛ naa sɛɛsɛɛ trukaa ni amɛkpoo akɛ amɛaaya nɔ amɛtutua maŋ lɛ, ni no ha ‘ahere’ “heloo” komɛi ni ji anɔkwa Kristofoi lɛ ‘ayiwala’ lɛ. Amɛnyɛ amɛjo foi kɛshi maŋ lɛŋ kɛ ehewɔŋ kpokpai lɛ anɔ. Amɛteŋ mɛi komɛi fo Yordan ni amɛyaná abobaahe yɛ gɔji ni yɔɔ nakai faa lɛ bokagbɛ lɛ anɔ.\n8 Shihilɛ ni Nyɔŋmɔ webii ni yɔɔ ŋmɛnɛ lɛ yɔɔ mli lɛ tamɔ shihilɛ ni nakai Kristofoi lɛ hi mli lɛ. Yɛ blema lɛ, klɛŋklɛŋ afii 100 lɛ mli Kristofoi lɛ tao abobaahe, ni Nyɔŋmɔ tsuji ni yɔɔ ŋmɛnɛ lɛ hu baatao abobaahe. Shi yɛ nakai be lɛ mli lɛ, amɛjoŋ foi kɛyaŋ shikpɔŋ lɛ nɔ he ko pɔtɛɛ, ejaakɛ anɔkwa Kristofoi yɛ shikpɔŋ lɛ nɔ he fɛɛ he. Shi kɛ́ akpata hemɔkɛyeli kwalɔ ni ji Kristendom hiɛ lɛ, abaabaa “mɛi ni ahala lɛ” kɛ amɛnanemɛi anɔkwafoi lɛ awala yi ejaakɛ amɛkɛ Yehowa kɛ esafo ni akɛ gɔŋ feɔ he mfoniri lɛ efee amɛbobaahe.\n9. Namɛi ebɔ mɔdɛŋ akɛ amɛbaaha mɛi ahiɛ akpa Yehowa gbɛ́i lɛ nɔ? Okɛ enɛ he nɔkwɛmɔnɔ aha.\n9 Shi Kristendom sa hiɛkpatamɔ ni baaba enɔ lɛ ejaakɛ eha sɔlemɔyalɔi babaoo efee mɛi ni leee Nyɔŋmɔ he nɔ ko nɔ ko, ni agbɛnɛ hu ekɛ Nyɔŋmɔ gbɛ́i lɛ tsuuu nii. Shi yɛ afi 500 kɛmiimɔ afi 1500 Ŋ.B. afii lɛ amli lɛ, no mli lɛ akɛ Nyɔŋmɔ gbɛ́i lɛ tsuɔ nii yɛ Yuropa hei babaoo. Aŋmala gbɛ́i nɛɛ ni akɛ Hebri niŋmaa okadii ejwɛ ni atsɛɔ lɛ Tetragrammaton ni afɔɔ shishitsɔɔmɔ akɛ YHWH (loo JHVH) lɛ awo kapɛji, kɛ tsui hiɛ agboi anɔ, ni eyɛ woji kɛ Bibliai babaoo amli, ni anaa yɛ Katolik kɛ Protɛstant sɔlemɔtsui komɛi po amli hu. Shi sɛɛsɛɛ nɛɛ nɔ ni eba nɔ ji Nyɔŋmɔ gbɛ́i lɛ ni ajieɔ yɛ Bibliai shishitsɔɔmɔi amli, kɛ ekɛnitsumɔ yɛ shihilɛi krokomɛi amli ni aguɔ. Enɛ he nɔkwɛmɔnɔ ji wolo ko ni Katolik ajinafoi akuu ko (the Congregation for Divine Worship and the Discipline of the Sacraments) ŋma yɛ June 29, 2008 kɛyaha Katolik osɔfoi fɛɛ kɛkɔ ‘Nyɔŋmɔ Gbɛ́i lɛ’ he lɛ. Yɛ nakai wolo lɛ mli lɛ, Roma Katolik Sɔlemɔ lɛ jie yi ákɛ akɛ wiemɔ ni ji “Nuŋtsɔ” lɛ aye gbɛi srɔtoi ni atsɛɔ Tetragrammaton lɛ najiaŋ. Amɛnitsumɔhe yitso lɛ ni ji Vatican lɛ fã akɛ kɛ́ aafee Katolik sɔlemɔ lɛ esaaa ákɛ akɛ Nyɔŋmɔ gbɛ́i lɛ tsuɔ nii loo atsiɔ tã yɛ sɔlemɔ lalai kɛ sɔlemɔi amli. Agbɛnɛ hu, jamɔi krokomɛi ni yɔɔ Kristendom mli kɛ nɔ ni bɛ emli lɛ ahiɛnyiɛlɔi lɛ hu haaa amɛsɔlemɔŋbii akpekpei abɔ lɛ ale mɔ ni ji anɔkwa Nyɔŋmɔ lɛ.\nHebuu Kɛha Mɛi ni Tseɔ Nyɔŋmɔ Gbɛ́i lɛ He\n10. Ŋmɛnɛ lɛ, mɛɛ gbɛ nɔ atsɔɔ akɛ woo haa Nyɔŋmɔ gbɛ́i lɛ?\n10 Nɔ ni tamɔɔɔ nɔ ni jamɔi krokomɛi lɛ feɔ lɛ, Yehowa Odasefoi kɛ woo haa Nyɔŋmɔ gbɛ́i lɛ ni amɛwoɔ gbɛ́i lɛ hiɛ nyam. Amɛhaa gbɛ́i lɛ he tseɔ kɛtsɔ bulɛ mli ni amɛjɛɔ amɛkɛtsuɔ nii lɛ nɔ. Yehowa yɛ mɛi ni náa emli hekɛnɔfɔɔ lɛ ahe miishɛɛ, ni etsɔɔ nɔ fɛɛ nɔ ni he miihia koni ejɔɔ ewebii lɛ ni ebu amɛhe lɛ. “Ele mɛi ni baa lɛ abo lɛ.”—Nah. 1:7; Bɔf. 15:14.\n11, 12. Namɛi tee nɔ amɛye Yehowa anɔkwa yɛ blema Yuda, ni namɛi feɔ nakai ŋmɛnɛ?\n11 Eyɛ mli akɛ blema Yudafoi lɛ ateŋ mɛi babaoo kwa Yehowa moŋ, shi amɛteŋ mɛi komɛi ‘kɛ amɛhiɛ fɔ̃ Yehowa gbɛ́i lɛ nɔ’ loo amɛkɛfee amɛbobaahe. (Nyɛkanea Zefania 3:12, 13.) Hɛɛ, beni Nyɔŋmɔ gbala Yudafoi hemɔkɛyeli kwalɔi lɛ atoi kɛtsɔ gbɛ ni eŋmɛ Babilonbii lɛ ni amɛbaye Yuda nɔ kunim ni amɛŋɔ maŋbii lɛ nom lɛ nɔ lɛ, aŋɔɔɔ aŋkroaŋkroi komɛi tamɔ Yeremia, Baruk, kɛ Ebed-Melek nom. Amɛhi amɛmaŋbii ni ekwa Yehowa lɛ ‘ateŋ.’ Mɛi krokomɛi ye Yehowa anɔkwa be mli ni amɛyɔɔ nomŋɔɔ mli lɛ. Yɛ afi 539 D.Ŋ.B. lɛ Koresh nyiɛ Mediabii kɛ Persiabii lɛ ahiɛ ni amɛye Babilon nɔ kunim. No sɛɛ etsɛɛɛ lɛ, Koresh wo akpɔ akɛ aŋmɛ Yudafoi ni aŋɔ amɛ nom lɛ gbɛ koni amɛku sɛɛ kɛya amɛshikpɔŋ lɛ nɔ.\n12 Zefania gba kɛkɔ mɛi ni baaná gbɛfaŋnɔ yɛ anɔkwa jamɔ ni asaa ato shishi ekoŋŋ yɛ nakai beaŋ lɛ mli lɛ he akɛ, Yehowa baahere amɛyiwala ni ebaanya amɛhe. (Nyɛkanea Zefania 3:14-17.) Gbalɛ nɛɛ eba mli yɛ wɔbei nɛɛ mli hu. Beni ato Nyɔŋmɔ Maŋtsɛyeli lɛ shishi yɛ ŋwɛi lɛ sɛɛ lɛ, Yehowa here anɔkwafoi ni afɔ amɛ mu lɛ ateŋ mɛi ni eshwɛ lɛ kɛjɛ mumɔŋ nom ni Babilon Kpeteŋkpele lɛ ŋɔ amɛ lɛ mli. Ni enya amɛhe kɛbashi ŋmɛnɛ.\n13. Mɛɛ heyeli mɛi ni yɔɔ maji fɛɛ anɔ lɛ miiná amrɔ nɛɛ?\n13 Mɛi ni yɔɔ hiɛnɔkamɔ akɛ amɛbaahi shi kɛya naanɔ yɛ shikpɔŋ lɛ nɔ lɛ hu eje Babilon Kpeteŋkpele lɛ mli, ni amɛye amɛhe kɛjɛ apasa tsɔɔmɔi ahe. (Kpoj. 18:4) No hewɔ lɛ, Zefania 2:3 lɛ eba mli yɛ gbɛ ni da nɔ yɛ wɔbei nɛɛ mli akɛ: “Nyɛtaoa Yehowa sɛɛ gbɛ, nyɛ shikpɔŋ lɛ nɔ heshibalɔi fɛɛ.” Amrɔ nɛɛ, heshibalɔi ni yɔɔ maji fɛɛ anɔ, kɛ́ amɛyɛ ŋwɛi hiɛnɔkamɔ jio, shikpɔŋ lɛ nɔ hiɛnɔkamɔ jio lɛ, kɛ Yehowa gbɛ́i lɛ efee amɛbobaahe.\nNyɔŋmɔ Gbɛ́i lɛ Jeee Sɛbɛ ni Buɔ Mɔ He\n14, 15. (a) Mɛni mɛi komɛi kɛtsu nii oookɛɛ amɛji sɛbɛ ni buɔ mɔ he? (b) Mɛni esaaa akɛ wɔkɛtsuɔ nii akɛ sɛbɛ?\n14 Israelbii komɛi na sɔlemɔtsu lɛ oookɛɛ eji sɛbɛ ko ni baabu amɛhe kɛjɛ amɛhenyɛlɔi ahe. (Yer. 7:1-4) Mra mli lɛ, Israelbii lɛ na kpaŋmɔ adeka lɛ oookɛɛ eji sɛbɛ ni baabu amɛhe yɛ ta mli. (1 Sam. 4:3, 10, 11) Konstantino Kpeteŋkpele lɛ tɛŋ Hela niŋmaa okadii ni ji khi kɛ rho, ni ji klɛŋklɛŋ niŋmaa okadii ni jeɔ wiemɔ ni ji “Kristo” lɛ shishi yɛ Hela wiemɔ mli lɛ yɛ tsɛŋi ni esraafoi lɛ hiɛɔ lɛ nɔ, kɛsusumɔ akɛ no baabu amɛhe yɛ ta mli. Ni asusuɔ akɛ Maŋtsɛ Gustav Adolph II ni jɛ Sweden, ni wu jamɔ he ta ko ni akɛ afii 30 wu yɛ Yuropa be ko ni eho lɛ wo asraafoi atade ni wɔnaa yɛ baafa 7 lɛ. Obaana akɛ atɛŋ gbɛ́i ni ji Yehova lɛ yɛ kuɛnɔfɔɔ nii lɛ hiɛ tuuntu.\n15 Kɛ́ daimonioi tutua Nyɔŋmɔ webii lɛ ekomɛi lɛ amɛboɔ amɛtsɛɔ Yehowa gbɛ́i lɛ koni Yehowa afee abobaahe eha amɛ. Fɛɛ sɛɛ lɛ, esaaa akɛ wɔkɛ nɔ ko ni aŋma Nyɔŋmɔ gbɛ́i yɛ nɔ lɛ tsuɔ nii oookɛɛ eji sɛbɛ ni wɔkɛbaabɛje wɔhe yɛ nibii ni wɔfeɔ daa gbi lɛ amli. Jeee nakai feemɔ ni baatsɔɔ akɛ wɔkɛ Yehowa gbɛ́i lɛ efee wɔbobaahe.\nBɔ ni Wɔɔfee Wɔná Abobaahe Ŋmɛnɛ\n16. Ŋmɛnɛ lɛ, te wɔɔfee tɛŋŋ wɔná mumɔŋ abobaahe?\n16 Ŋmɛnɛ lɛ, wɔkɛ mumɔŋ shweshweeshwe shihilɛ ni Nyɔŋmɔ webii lɛ yɔɔ mli akɛ kuu lɛ feɔ wɔbobaahe. (Lala 91:1) Atsɔɔ “tsulɔ anɔkwafo kɛ nilelɔ” lɛ kɛ asafoŋ onukpai lɛ anɔ ahɛleɔ wɔ shi yɛ nibii ni miiya nɔ yɛ je lɛ mli ni baanyɛ afite shweshweeshwe shihilɛ nɛɛ he. (Mat. 24:45-47; Yes. 32:1, 2) Ayaa nɔ abɔɔ wɔ kɔkɔ yɛ heloonaa nii asɛɛtiumɔ tuutu he, ni kɔkɔbɔɔ ni tamɔ nakai lɛ buɔ wɔhe koni wɔkafite wekukpãa ni kã wɔ kɛ Yehowa teŋ lɛ. Ni kɛ́ wɔfee wɔhe mɛi ni kɛ hiɛdɔɔ tsuuu nii, ni ji su ni baanyɛ aha wɔfee hejɔ̃lɔi yɛ Yehowa sɔɔmɔ nitsumɔ lɛ mli hu? Nyɔŋmɔ Wiemɔ lɛ kɛɔ akɛ: “Jwɛŋmɔ ni kwashiai jwɛŋɔ akɛ amɛyɛ shweshweeshwe lɛ aaakpata amɛhiɛ. Shi mɔ ni boɔ mi toi lɛ aaahi shi shweshweeshwe, ni ehe aaajɔ lɛ ní efɔŋ gbeyeishemɔ bɛŋ.” (Abɛi 1:32, 33) Agbɛnɛ hu, mɔdɛŋ ni wɔbɔɔ koni wɔba wɔjeŋ yɛ hetsemɔ mli lɛ haa wɔyaa nɔ wɔhiɔ shi akɛ mɛi ni yɔɔ shweshweeshwe yɛ mumɔŋ.\n17, 18. Ŋmɛnɛ lɛ, mɛni miiye miibua mɛi akpekpei abɔ ní amɛkɛ Yehowa gbɛ́i lɛ afee amɛbobaahe?\n17 Kɛfata he lɛ, tsulɔ kuu lɛ woɔ wɔ hewalɛ ni wɔbo Yesu famɔ akɛ wɔshiɛ Maŋtsɛyeli lɛ he sanekpakpa lɛ yɛ jeŋ fɛɛ lɛ toi. (Mat. 24:14; 28:19, 20) Zefania tsi tsakemɔ ko ni baaba ni baaye abua mɛi ni amɛkɛ Nyɔŋmɔ gbɛ́i lɛ afee amɛbobaahe lɛ tã. Wɔkaneɔ akɛ: “No mli lɛ maŋɔ naabu krɔŋŋ maha majimaji, koni amɛ fɛɛ kwa amɛtsɛ́ Yehowa gbɛ́i lɛ, koni amɛkɛ gbee kome asɔmɔ lɛ.”—Zef. 3:9.\n18 Mɛni ji naabu krɔŋŋ nɛɛ? Naabu krɔŋŋ lɛ ji Yehowa Nyɔŋmɔ kɛ eyiŋtoi lɛ ahe anɔkwalei ni yɔɔ e-Wiemɔ ni ajɛ mumɔŋ aŋma lɛ mli lɛ. Kɛ́ oye obua mɛi ni amɛná Nyɔŋmɔ Maŋtsɛyeli lɛ kɛ bɔ ni ebaatse Nyɔŋmɔ gbɛ́i lɛ he lɛ he anɔkwa nilee, oma Nyɔŋmɔ nɔyeli lɛ bembuu lɛ nɔ mi, owie naanɔ jɔɔmɔi ni adesai anɔkwafoi baaná lɛ he kɛ miishɛɛ lɛ, no tsɔɔ akɛ okɛ naabu krɔŋŋ nɛɛ miitsu nii. Akɛni mɛi babaoo kɛ naabu krɔŋŋ nɛɛ miitsu nii hewɔ lɛ, mɛi ni ‘tsɛ́ɔ Yehowa gbɛ́i lɛ ni amɛkɛ gbee kome sɔmɔɔ lɛ’ lɛ ayi miifa. Hɛɛ, amrɔ nɛɛ, mɛi akpekpei abɔ yɛ jeŋ fɛɛ ni kɛ Yehowa efee amɛbobaahe.—Lala 1:1, 3.\n19, 20. Mɛɛ gbɛ nɔ mɛi ni kɛ amɛhiɛ fɔ “amale abobaahe” nɔ lɛ anine nyɛ shi yɛ Biblia beaŋ?\n19 Mɛi ni yɔɔ je lɛŋ lɛ kɛ naagbai ni etamɔ nɔ ni anyɛŋ atsu he nii kpeɔ. Ahuntoo naa lɛ amɛkɛ amɛhiɛ fɔɔ adesai ni yeee emuu anɔ kɛha amɛnaagbai lɛ ahe nitsumɔ. Aloo amɛkpaa gbɛ akɛ maŋkwramɔŋ gbɛjianɔtoi lɛ baanyɛ aye abua amɛ, tamɔ bɔ ni bei komɛi lɛ blema Israelbii lɛ kɛ maji ni yɔɔ amɛhewɔŋ lɛ kpaŋɔ bɔni afee ni maji nɛɛ aye abua amɛ lɛ. Shi ole akɛ nakai ni Israelbii lɛ fee lɛ eyayeee ebuaaa amɛ. Ni ŋmɛnɛ lɛ, maŋ ko maŋ ko bɛ ni baanyɛ atsu adesai anaagbai lɛ ahe nii jogbaŋŋ kɛmɔ shi, asaŋ Jeŋmaji Ekomefeemɔ lɛ hu nyɛŋ afee nakai. Belɛ ani esa akɛ mɛi asusu akɛ maŋkwramɔŋ gbɛjianɔtoi kɛ kpaŋmɔi baanyɛ afee abobaahe kɛha amɛ? Biblia lɛ tsɛ́ amɛ yɛ gbalɛ mli akɛ, “amale abobaahe.” Eja gbɛ akɛ abaatsɛ́ amɛ nakai ejaakɛ mɛi fɛɛ ni kɛ amɛhiɛ fɔɔ amɛnɔ lɛ anine baanyɛ shi waa.—Nyɛkanea Yesaia 28:15, 17.\n20 Etsɛŋ Yehowa gbi lɛ okadifeemɔŋ nyɔŋmɔŋtɛi lɛ baanɛ yɛ shikpɔŋ lɛ nɔ. Yɛ nakai beaŋ lɛ, adesai agbɛjianɔtoi nyɛŋ abu mɔ ko mɔ ko he, asaŋ nii pii ni mɔ ko yɔɔ loo tsũi ni kɛ́ atswa nuklea okpɛlɛmii lɛ abaanyɛ ayaba abo yɛ mli lɛ hu nyɛŋ afee nakai. Yesaia 28:17 lɛ feɔ lɛ faŋŋ akɛ: “Nyɔŋmɔŋtɛ aaaloo amale abobaahe lɛ, ni nu aaaŋɔ teemɔhe lɛ kɛaatee.”\n21. Mɛɛ sɛɛ wɔbaanyɛ wɔná kɛ́ wɔkɛ afi 2011 afi ŋmalɛ lɛ tsu nii?\n21 Ŋmɛnɛ lɛ, Nyɔŋmɔ webii lɛ kɛ Yehowa, amɛ-Nyɔŋmɔ lɛ feɔ amɛbobaahe, ni amɛbaafee nakai hu yɛ Yehowa gbi lɛ nɔ. Zefania gbɛ́i lɛ shishi ji “Yehowa Kɛtée,” ni ehaa wɔnaa mɔ ni haa wɔnáa anɔkwa teemɔhe nɛɛ. Esa jogbaŋŋ mɔ akɛ ŋaawoo ni nilee yɔɔ mli ni ji: ‘Okɛ Yehowa gbɛ́i lɛ afee abobaahe’ lɛ ji afi 2011 afi ŋmalɛ lɛ, ni edamɔ Zefania 3:12 lɛ nɔ. Amrɔ nɛɛ po lɛ, wɔbaanyɛ wɔkɛ Yehowa gbɛ́i lɛ afee wɔbobaahe ni wɔná hekɛnɔfɔɔ yɛ emli kwraa, ni esa akɛ wɔfee nakai. (Lala 9:11) Nyɛhaa wɔhaa miishɛjemɔ wiemɔi ni ajɛ mumɔŋ aŋma nɛɛ ahia wɔjwɛŋmɔ mli daa akɛ: “Mɔ̃ɔ ni wa ji Yehowa gbɛ́i lɛ; no mli jalɔ sháa foi kɛyaa, ni ehiɔ shi shweshweeshwe.”—Abɛi 18:10.\n• Te wɔɔfee tɛŋŋ wɔkɛ Yehowa gbɛ́i lɛ afee wɔbobaahe ŋmɛnɛ?\n• Mɛni hewɔ esaaa akɛ wɔkɛ wɔhiɛ fɔɔ “amale abobaahe” nɔ lɛ?\n• Mɛɛ abobaahe ama nɔ mi aha wɔ akɛ wɔbaaná wɔsɛɛ?\n[Wiemɔ ni akɔ ni akɛmiitsu nii ni yɔɔ baafa 6]\nAfi 2011 afi ŋmalɛ lɛ ji: ‘Okɛ Yehowa gbɛ́i lɛ afee abobaahe.’—Zefania 3:12.\n[He ni Mfoniri ni yɔɔ baafa 7 lɛ Jɛ]\nNyɔŋmɔ Gbɛ́i lɛ yɛ Jɔɔ Voo ko Mli\nMidaa Yehowa Shi Akɛ Eha Misɔmɔ Lɛ Yɛ Jaramɔ Shihilɛi Po Amli\nNá Bulɛ Oha Gbalashihilɛ Ákɛ Nyɔŋmɔ Dɛŋ Nikeenii\nOkɛ Oshija Ni Oji Lɛ Atsu Nii Jogbaŋŋ\nAwaje Wɔ Koni Wɔnyɛ Wɔdamɔ Kaa Kɛ Nijiaŋwujee Naa\nAwaje Wɔ Koni Wɔnyɛ Wɔdamɔ Jaramɔ Shihilɛi Srɔtoi Fɛɛ Naa\nJwɛŋmɔ Nɔ ni Yehowa Efee Eha Bo lɛ Nɔ\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ January 2011\nBUU-MƆƆ—NIKASEMƆ NƆ January 2011


Kojolɔi 2 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nYehowa bɔfo lɛ kɔkɔbɔɔ lɛ (1-5)\nYoshua gbele (6-10)\nAhã Israel kojolɔi koni amɛhere amɛ (11-23)\n2 Ni Yehowa bɔfo+ lɛ kwɔ kɛjɛ Gilgal+ kɛtee Bokim ni ekɛɛ: “Miwó nyɛ kɛjɛ Ejipt ni mikɛ nyɛ tee shikpɔŋ ni mikã nyɛtsɛmɛi+ lɛ kitã yɛ he lɛ nɔ. Agbɛnɛ hu, mikɛɛ akɛ, ‘Mikuŋ mikpaŋmɔ ni mikɛ nyɛ ekpaŋ lɛ mli kɔkɔɔkɔ.+ 2 Ni yɛ nyɛgbɛfaŋ lɛ, esaaa akɛ nyɛkɛ mɛi ni yɔɔ shikpɔŋ nɛɛ+ nɔ lɛ kpaŋɔ kpaŋmɔ ko, ni esa akɛ nyɛkumɔ amɛfɔleshaa latɛi lɛ nyɛshwie shi.’+ Shi nyɛbooo migbee toi.+ Mɛni hewɔ nyɛfee nakai? 3 Enɛ hewɔ ni mi hu mikɛɛ, ‘Mishwieŋ amɛ yɛ nyɛhiɛ,+ ni amɛbaatsɔ tsɔne amɛhã nyɛ,+ ni amɛnyɔŋmɔi lɛ baatsɔ nyɛ akpa’ lɛ.”+ 4 Be ni Yehowa bɔfo lɛ wie wiemɔi nɛɛ etsɔɔ Israelbii lɛ fɛɛ lɛ, mɛi lɛ wo yara ni amɛbɔi yaafo. 5 No hewɔ lɛ, amɛwo jɛmɛ gbɛ́i akɛ Bokim,* ni amɛshã afɔle amɛhã Yehowa yɛ jɛmɛ. 6 Be ni Yoshua wo mɛi lɛ gbɛ lɛ, Israelbii lɛ ateŋ mɔ fɛɛ mɔ tee egboshinii lɛ mli koni eyaŋɔ shikpɔŋ lɛ.+ 7 Mɛi lɛ tee nɔ amɛsɔmɔ Yehowa yɛ Yoshua wala beiaŋ fɛɛ kɛ onukpai ni hi shi yɛ Yoshua gbele sɛɛ ni na nitsumɔi wuji ni Yehowa tsu ehã Israel lɛ hu awala beiaŋ fɛɛ.+ 8 Ni Yoshua, Yehowa tsulɔ lɛ, ni ji Nun bi lɛ gbo be ni eye afii 110.+ 9 No hewɔ lɛ, amɛfu lɛ yɛ shikpɔŋ ni ji egboshinii lɛ nɔ, yɛ Timnat-heres,+ yɛ Efraim gɔji lɛ anɔ yɛ Gaash Gɔŋ lɛ kooyigbɛ.+ 10 Ni nakai yinɔbii lɛ fɛɛ gboi,* ni yinɔ kroko ba ni leee Yehowa kɛ nitsumɔi ni etsu ehã Israel lɛ. 11 No hewɔ lɛ, Israelbii lɛ fee efɔŋ yɛ Yehowa hiɛ, ni amɛyasɔmɔ* Baal srɔtoi lɛ.+ 12 Enɛ hã amɛje Yehowa, amɛtsɛmɛi lɛ a-Nyɔŋmɔ ni jie amɛ kɛje Ejipt shikpɔŋ lɛ nɔ lɛ sɛɛ.+ Ni amɛyanyiɛ nyɔŋmɔi krokomɛi, mɛi ni ebɔle amɛ kɛkpe lɛ anyɔŋmɔi lɛ asɛɛ,+ ni amɛkoto amɛ ni amɛtɔ̃ Yehowa nɔ.+ 13 Amɛje Yehowa sɛɛ ni amɛyasɔmɔ Baal kɛ Ashtoret amagai lɛ.+ 14 Enɛ hewɔ lɛ, Yehowa mli wo la ewo Israelbii lɛ, ni ehã mɛi baye amɛnɔ kunim ni amɛloo amɛnibii.+ Ehɔ̃ɔ amɛ ewo amɛhenyɛlɔi ni ebɔle amɛ lɛ adɛŋ,+ ni amɛnyɛɛɛ amɛdamɔ amɛhenyɛlɔi lɛ ahiɛ dɔŋŋ.+ 15 Nɔ fɛɛ nɔ ni amɛbaafee lɛ,* Yehowa nine tsii yɛ amɛnɔ, ni amɛyeee omanye*+ tamɔ bɔ ni Yehowa ewie lɛ pɛpɛɛpɛ kɛ bɔ ni Yehowa ekã kitã lɛ pɛpɛɛpɛ,+ ni amɛhao waa.+ 16 No hewɔ lɛ, Yehowa hãa amɛ kojolɔi ni hereɔ amɛ kɛjeɔ mɛi ni baloɔ amɛnibii lɛ adɛŋ.+ 17 Shi amɛbooo kojolɔi lɛ po toi, shi moŋ, amɛyajá nyɔŋmɔi krokomɛi* ni amɛkoto amɛ. Amɛtsi amɛhe oya kɛje gbɛ ni amɛtsɛmɛi lɛ ni bo Yehowa kitãi lɛ toi lɛ nyiɛ nɔ lɛ nɔ.+ Amɛfeee tamɔ bɔ ni amɛtsɛmɛi lɛ fee lɛ. 18 Be fɛɛ be ni Yehowa baahã amɛ kojolɔi lɛ,+ Yehowa yeɔ ebuaa kojolɔ lɛ* ni ehereɔ amɛ kɛjeɔ amɛhenyɛlɔi lɛ adɛŋ; ejaakɛ ŋtsɔi ni amɛdɔmɔɔ yɛ mɛi ni waa amɛ yi+ lɛ kɛ mɛi ni feɔ amɛ niseniianii lɛ ahewɔ lɛ hãa Yehowa musuŋ tsɔɔ lɛ+ yɛ amɛhewɔ.* 19 Shi kɛ́ kojolɔ lɛ gbo lɛ, amɛfiteɔ fe amɛtsɛmɛi lɛ ejaakɛ amɛkuɔ amɛsɛɛ amɛyanyiɛɔ nyɔŋmɔi krokomɛi asɛɛ, ni amɛsɔmɔɔ amɛ ni amɛkotoɔ amɛ.+ Amɛkpaaa amɛnifeemɔi lɛ kɛ nibii ni amɛfeɔ kɛtseɔ Nyɔŋmɔ hiɛ atua lɛ feemɔ. 20 Naagbee lɛ, Yehowa mli wo la ewo Israelbii lɛ,+ ni ekɛɛ akɛ: “Akɛni jeŋmaŋ nɛɛ eku mikpaŋmɔ+ ni mikɛ amɛtsɛmɛi lɛ kpaŋ lɛ mli, ni amɛbooo migbee toi+ hewɔ lɛ, 21 mi hu mishwieŋ jeŋmaji ni Yoshua shi yɛ esɛɛ be ni egbo lɛ ekome po yɛ amɛhiɛ.+ 22 Koni mikɛka Israel makwɛ akɛ amɛbaanyiɛ Yehowa gbɛ lɛ nɔ+ ni amɛbo lɛ toi tamɔ bɔ ni amɛtsɛmɛi lɛ fee lɛ lo.” 23 No hewɔ lɛ, Yehowa hã jeŋmaji nɛɛ hi shi. Eshwieee amɛ oya, ni eŋɔɔɔ amɛ ewooo Yoshua dɛŋ hu.\n^ Eshishi ji, “Yaafolɔi.”\n^ Hebri sht. ŋm., “Abua nakai yinɔbii lɛ fɛɛ anaa afata amɛtsɛmɛi lɛ ahe.” Eji lalawiemɔ ni akɛtsuɔ nii kɛhãa gbele.\n^ Loo “amɛyajá.”\n^ Hebri sht. ŋm., “He fɛɛ he ni amɛbaaya lɛ.”\n^ Loo “ni ekɛ hiɛkpatamɔ baa amɛnɔ.”\n^ Loo “amɛkɛ nyɔŋmɔi krokomɛi yabɔ ajwamaŋ.”\n^ Hebri sht. ŋm., “Yehowa fataa kojolɔ lɛ he.”\n^ Loo “hãa Yehowa shwaa ehe.”


Mateo 14 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\n14 Nakai be lɛ mli lɛ, Herode, ni ji kpokpaa nɔyelɔ* lɛ, nu Yesu he sane 2 ni ekɛɛ etsuji lɛ akɛ: “Yohane Baptisilɔ lɛ ni. Atee lɛ shi kɛjɛ gbohii ateŋ, ni no hewɔ ni enyɛɔ etsuɔ hewalɛ nitsumɔi nɛɛ.” 3 Ejaakɛ Herode* emɔ Yohane ni efimɔ lɛ, ni ewo lɛ tsuŋ yɛ Herodia, ni ji enyɛmi nuu Filipo ŋa lɛ hewɔ. 4 Ejaakɛ no mli lɛ, Yohane kɛɔ lɛ akɛ: “Mla eŋmɛɛɛ gbɛ akɛ oŋɔɔ lɛ akɛ oŋa.” 5 Eyɛ mli akɛ eesumɔ ni egbe lɛ moŋ, shi eeshe asafoku lɛ gbeyei, ejaakɛ amɛbuɔ lɛ gbalɔ. 6 Shi be ni ayeɔ Herode fɔmɔ gbi lɛ, Herodia biyoo lɛ bajo yɛ nifeemɔ lɛ shishi, ni esa Herode hiɛ jogbaŋŋ aahu 7 akɛ ekã oblayoo lɛ kitã akɛ, nɔ fɛɛ nɔ ni ebaabi lɛ lɛ, ebaahã lɛ. 8 Kɛkɛ ni enyɛ wo lɛ ŋaa, ni ebakɛɛ akɛ: “Ŋɔɔ Yohane Baptisilɔ lɛ yitso ofɔ̃ kã nɛɛ mli ohã mi.” 9 Enɛ dɔ maŋtsɛ lɛ moŋ, shi yɛ kitãi ni ekamɔ lɛ, kɛ mɛi ni kɛ lɛ tara niyenii lɛ ashi* lɛ ahewɔ lɛ, efã akɛ akɛhã lɛ. 10 No hewɔ lɛ, etsu ni ayafo Yohane yitso yɛ tsuŋwoohe lɛ. 11 Akɛ eyitso lɛ fɔ̃ kã mli ni akɛbahã oblayoo lɛ, ni lɛ hu ekɛyahã enyɛ. 12 Sɛɛ mli lɛ, ekaselɔi lɛ ba ni amɛbawó egbonyo lɛ, ni amɛyafu lɛ; ni amɛba amɛbabɔ Yesu amaniɛ. 13 Be ni Yesu nu enɛ lɛ, ebote lɛlɛ mli ni eshi jɛmɛ kɛtee koni ekome eyahɔ he ko banee. Shi be ni asafoku lɛ nu lɛ, amɛtswa nantu kɛjɛ maji lɛ amli kɛnyiɛ esɛɛ. 14 Be ni ebashɛ ŋshɔ lɛ naa lɛ, ena asafoku babaoo, ni emusuŋ tsɔ lɛ yɛ amɛ hewɔ, ni etsa amɛteŋ helatsɛmɛi lɛ. 15 Shi be ni shɛ gbɛkɛnaashi lɛ, ekaselɔi lɛ ba eŋɔɔ amɛbakɛɛ lɛ akɛ: “Biɛ etse ehe banee, ni je ena momo; wó asafoku lɛ gbɛ koni amɛya akrowai lɛ amli amɛyahé niyenii.” 16 Shi Yesu kɛɛ amɛ akɛ: “Ehiaaa ni amɛshi; nyɛ nyɛhãa amɛ nɔ ko amɛyea.” 17 Amɛkɛɛ lɛ akɛ: “Wɔbɛ nɔ ko yɛ biɛ akɛ ja aboloi enumɔ kɛ nu mli loi enyɔ.” 18 Ekɛɛ akɛ: “Nyɛkɛbahãa mi yɛ biɛ.” 19 Ni ekɛ gbɛtsɔɔmɔi hã asafoku lɛ koni amɛtarataraa shi yɛ jwɛii lɛ anɔ. Kɛkɛ ni ekɔlɔ aboloi enumɔ kɛ loi enyɔ lɛ, ni ekwɛ ŋwɛi, ni esɔle,* ni no sɛɛ lɛ ekumɔ aboloi lɛ amli, ni ekɛhã kaselɔi lɛ, ni kaselɔi lɛ hu kɛhã asafoku lɛ. 20 Ni amɛ fɛɛ amɛye ni amɛtɔrɔ, ni amɛkɔlɔ fufuji ni shwɛ lɛ, kɛntɛŋi nyɔŋma kɛ enyɔ obɔbɔ. 21 No mli lɛ mɛi ni ye nii lɛ aaafee hii akpei enumɔ, kɛ yei kɛ gbekɛbii bibii hu. 22 Kɛkɛ ni amrɔ lɛ, ehã ekaselɔi lɛ bote lɛlɛ lɛ mli ní amɛtsɔ ehiɛ kɛya ŋshɔ lɛ sɛɛgbɛ, koni ewo asafoku lɛ gbɛ. 23 Be ni ewo asafoku lɛ gbɛ egbe naa lɛ, ekome too ekwɔ kɛtee gɔŋ lɛ nɔ koni eyasɔle. Be ni je na lɛ, ekome too eyɔɔ jɛmɛ. 24 Be nɛɛ mli lɛ, lɛlɛ lɛ kɛ ŋshɔ lɛ naa jekɛ* ni ŋshɔkei lɛ miihɛlɛ lɛlɛ lɛ, ejaakɛ eekpee kɔɔyɔɔ. 25 Shi nyɔɔŋ buu be ni ji ejwɛ* lɛ nɔ lɛ, enyiɛ ŋshɔ lɛ hiɛ kɛba amɛŋɔɔ. 26 Be ni ekaselɔi lɛ ahiŋmɛi gba enɔ akɛ enyiɛ ŋshɔ lɛ hiɛ lɛ, amɛtsui fã amɛkɛɛ: “Ninaa nɛ!” Ni gbeyeishemɔ hã amɛbolɔ. 27 Shi amrɔ lɛ, Yesu kɛɛ amɛ akɛ: “Nyɛnáa ekãa! Mi ni; nyɛkashea gbeyei.” 28 Petro hã lɛ hetoo akɛ: “Nuŋtsɔ, kɛ́ bo ni lɛ, fã mi koni matsɔ nu lɛ hiɛ kɛba oŋɔɔ.” 29 Ni ekɛɛ: “Ba!” Ni Petro je lɛlɛ lɛ mli, ni enyiɛ nu lɛ hiɛ kɛmiiya Yesu ŋɔɔ. 30 Shi be ni ena bɔ ni kɔɔyɔɔ lɛ tswaa waa lɛ, eshe gbeyei. Ni be ni ebɔi shiumɔ lɛ, ebo ekɛɛ: “Nuŋtsɔ, heremɔ mi!” 31 Ni amrɔ lɛ, Yesu kpã enine mli ni emɔ emli, ni ekɛɛ lɛ akɛ: “Bo ni ohemɔkɛyeli faaa, mɛni hewɔ ohã oyiŋ fee bo kɔshikɔshi?” 32 Be ni amɛbote lɛlɛ lɛ mli lɛ, kɔɔyɔɔ lɛ fɔ̃ɔ tswaa. 33 Kɛkɛ ni mɛi ni yɔɔ lɛlɛ lɛ mli lɛ kotokotoo lɛ amɛkɛɛ: “Nyɔŋmɔ Bi ji bo lɛɛlɛŋ.” 34 Ni amɛfo ŋshɔ lɛ, ni amɛba Genesaret shikpɔŋ lɛ nɔ. 35 Be ni hii ni yɔɔ jɛmɛ lɛ yoo lɛ lɛ, amɛtsu akɛ wiemɔ tee jɛmɛ niiaŋ fɛɛ, ni mɛi ŋɔ helatsɛmɛi fɛɛ kɛba eŋɔɔ. 36 Ni amɛkpa lɛ fai akɛ ehã amɛtara etade nɔhaanɔ lɛ naamuu lɛ he kɛkɛ, ni mɛi fɛɛ ni tara he lɛ ahe wa amɛ kwraa.\n^ Aloo “mɛi ni kɛ lɛ tara okpɔlɔ lɛ he.”\n^ Sht. ŋm., “stadioi babaoo.” Stadio kome feɔ m 185 (nat 606.95).\n^ Ni tsɔɔ akɛ, aaafee maŋkɛ ŋmɛji 3 kɛyashi aaafee leebi ŋmɛji 6.


Abɛi 8 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nHiɛshikamɔ wie oookɛɛ eji gbɔmɔ (1-36)\n‘Nyɔŋmɔ fee mi kɛje enitsumɔi lɛ ashishi’ (22)\n‘Miyɛ Nyɔŋmɔ masɛi akɛ ŋaalɔ kpanaa’ (30)\n‘Mináa gbɔmɛi abii ahe miishɛɛ’ (31)\n8 Hiɛshikamɔ miibolɔ. Ni sanesɛɛkɔmɔ miiwó egbee nɔ.+ 2 Eebolɔ yɛ hei ni kwɔlɔ+ lɛ anɔ yɛ gbɛjegbɛ lɛ he,Edamɔ gbɛntai lɛ anɔ eebolɔ. 3 Eeya nɔ eebolɔ+Yɛ agbói ni atsɔɔ mli kɛboteɔ maŋ lɛ mli lɛ amasɛi,Yɛ shinai lɛ anaa akɛ: 4 “Miibolɔ miitsɛ nyɛ, nyɛ adesai;Miiwó migbee nɔ miitsɛ mɔ fɛɛ mɔ.* 5 Nyɛ mɛi ni nyɛbɛ niiashikpamɔ, nyɛkasea hiɛtɛ̃ɛ;+Nyɛ kwashiai hu, nyɛnáa tsui ni nuɔ nii ashishi.* 6 Nyɛboa toi, ejaakɛ miwiemɔi lɛ ahe miihia,Mikɛ minaabu wieɔ wiemɔi ni ja; 7 Ejaakɛ minaabu wieɔ anɔkwale kɛ gbee ni waaa,Ni minaabu miihi efɔŋ. 8 Midaaŋ wiemɔi fɛɛ ja, Emli eko eko bɛ ni atsɔmɔ lɛ loo ekɔ̃dɔ̃. 9 Fɛɛ mli kã shi faŋŋ kɛhã mɛi ni kɔɔ sane sɛɛ lɛNi amɛja kɛhã mɛi ni ená nilee lɛ. 10 Nyɛmɔa mitsɔsemɔ lɛ moŋ mli fe jwiɛtɛi,Kɛ nilee hu mli fe shika tsuru ni atsuu he jogbaŋŋ,+ 11 Ejaakɛ hiɛshikamɔ hi fe ŋshɔŋ ojarawatɛi;*Anyɛŋ akɛ nibii krokomɛi fɛɛ ni mɛi taoɔ lɛ eko eko ato he. 12 Mi, hiɛshikamɔ, mikɛ hiɛtɛ̃ɛ yɔɔ;Miyɛ nilee, ni mijwɛŋɔ sane nɔ jogbaŋŋ.+ 13 Yehowa gbeyeishemɔ ji, ni anyɛ efɔŋ.+ Shwãa kɛ henɔwomɔ+ kɛ gbɛ fɔŋ kɛ naabu ni maleɔ lɛ,+ minyɛɔ. 14 Miyɛ ŋaawoo kpakpa kɛ hiɛshikamɔ;+Minɔ ji niiashishinumɔ+ kɛ hewalɛ.+ 15 Maŋtsɛmɛi tsɔɔ minɔ amɛyeɔ nɔ,Ni maŋ onukpai tsɔɔ minɔ amɛkɛ famɔ ni ja hãa.+ 16 Lumɛi tsɔɔ minɔ amɛyeɔ nɔ,Ni abladei tsɔɔ minɔ amɛkojoɔ yɛ jalɛ naa. 17 Misumɔɔ mɛi ni sumɔɔ mi lɛ,Ni mɛi ni taoɔ misɛɛ gbɛ lɛ anine baashɛ minɔ.+ 18 Miyɛ nii kɛ anunyam fɛɛ,Ninámɔ ni sɛɛ tsɛɔ* kɛ jalɛ fɛɛ. 19 Miyibii lɛ hi fe shika tsuru, ehi fe shika tsuru ni atsuu he po,Ni minibaa nii lɛ hi fe jwiɛtɛi ni atsuu he jogbaŋŋ.+ 20 Minyiɛɔ yɛ jalɛ gbɛ nɔ,Minyiɛɔ yɛ jalɛ kojomɔ gbɛi lɛ anɔ;* 21 Mihãa mɛi ni sumɔɔ mi lɛ gboshinii kpakpa,Ni miwoɔ amɛnitoohei lɛ amli nii obɔbɔ. 22 Yehowa fee mi akɛ egbɛ lɛ shishijee,+Nɔ ni efee klɛŋklɛŋ yɛ nibii ni efee yɛ blema lɛ ateŋ.+ 23 Ato mishishi kɛjɛ blema bei lɛ amli tɔ̃ɔ,*+Kɛjɛ shishijee kwraa dani ato shikpɔŋ lɛ shishi.+ 24 Afɔ mi,* be ni nui ni mli kwɔlɔ lɛ bɛ lɛ,+Be ni nuhiŋmɛii ni nu babaoo baa kɛjɛɔ mli lɛ bɛ lɛ. 25 Afɔ mi, dani akɛ gɔji lɛ mamɔ shi,Dani akɛ gɔŋkpɔi lɛ mamɔ shi, 26 Be ni enáko efee shikpɔŋ lɛ kɛ enɔ ŋa lɛAloo shikpɔŋ lɛ nɔ klɛŋklɛŋ sũ lɛ. 27 Be ni esaa ŋwɛi lɛ,+ no mli lɛ miyɛ jɛmɛ;Miyɛ jɛmɛ be ni efo akrabatsa kokloo ewo nui lɛ ahe lɛ,+ 28 Be ni eto atatui lɛ ashishi* yɛ ŋwɛi lɛ,Be ni eto hei ni nui babaoo lɛ náa nu kɛjɛɔ lɛ* ashishi lɛ, 29 Be ni efã ŋshɔ lɛAkɛ emli nui lɛ akatɛke emla lɛ,+Be ni eto shikpɔŋ lɛ faneshii lɛ ashishi lɛ, 30 No mli lɛ miyɛ emasɛi akɛ ŋaalɔ kpanaa.+ Enáa mihe miishɛɛ waa+ daa gbi;Mimii shɛɔ mihe yɛ ehiɛ be fɛɛ be;+ 31 Mimii shɛɔ mihe yɛ eshikpɔŋ lɛ hewɔ,Ni mináa gbɔmɛi abii* ahe miishɛɛ waa. 32 Ni agbɛnɛ, mibii,* nyɛboa mi toi;Ejaakɛ mɛi ni nyiɛɔ migbɛi lɛ anɔ lɛ yɛ miishɛɛ. 33 Nyɛboa tsɔsemɔ+ toi koni nyɛhiɛ akã shi,Ni nyɛkakpoa tsɔsemɔ kɔkɔɔkɔ. 34 Mɔ ni boɔ mi toi lɛ yɛ miishɛɛEjaakɛ ebaa mishinai lɛ anaa leebi mra* daa gbi,Ejaakɛ ebadamɔɔ mishinaa tsei lɛ ahe emɛɔ; 35 Ejaakɛ mɔ ni nine shɛɔ minɔ lɛ, ebaaná wala,+Ni ebaaná Yehowa hiɛ dromɔ. 36 Shi mɔ ni taooo misɛɛ gbɛ lɛ yeɔ lɛ diɛŋtsɛ ehe* awui,Ni mɛi ni nyɛɔ mi lɛ sumɔɔ gbele.”+\n^ Hebri sht. ŋm., “gbɔmɛi abihii.”\n^ Hebri sht. ŋm., “niiashishinumɔ tsui.”\n^ Loo “Gboshinii ni jara wa.”\n^ Loo “ateŋ.”\n^ Loo “kɛjɛ teteete.”\n^ Loo “Afɔ mi kɛ kɔ̃ɔmɔ.”\n^ Hebri sht. ŋm., “Be ni ewaje atatui lɛ.”\n^ Loo “Be ni eto nui babaoo lɛ anuhiŋmɛii lɛ.”\n^ Loo “adesai.”\n^ Loo “Ejaakɛ ebashiɔ kpe yɛ mishinai lɛ anaa.”


Biblia Mli Saji Gbekɛ Nuu ko ni Wɔ Ye Lɛ - Yehowa Odasefoi a-Wɛb Saiti\nOO! OO! Mɛni yaa nɔ yɛ biɛ lɛ? Ani gbekɛ nuu ni kã shikpɔŋ lɛ epila waa? Kwɛmɔ! hii ni jɛɔ shia lɛ mli kɛbaa lɛ ateŋ mɔ kome ji Paulo! Ani oona Timoteo hu yɛ jɛmɛ? Ani gbekɛ nuu lɛ jɛ samfɛlɛ lɛ mli ebagbee shi?\nHɛɛ, nakai pɛpɛɛpɛ ji nɔ ni ba. Paulo kɛ kaselɔi ni yɔɔ biɛ yɛ Troia lɛ miiwie. Ele akɛ enaŋ amɛ dɔŋŋ aahu be kakadaŋŋ ejaakɛ esa akɛ ebote lɛlɛ mli kɛya enɔ jetsɛremɔ. No hewɔ lɛ etee nɔ ewie aahu kɛyashi nyɔɔŋteŋ tɔ̃ɔ.\nOjogbaŋŋ, gbekɛ nuu ni atsɛɔ lɛ Eutiko nɛɛ tá samfɛlɛ lɛ naa, kɛkɛ ni wɔ bɔi lɛ yeli. Ejɛ jɛmɛ etsɔ samfɛlɛ lɛ mli ebagbee shi, kɛjɛ nsɔɔdoi etɛ nɔ tɔ̃ɔ! No hewɔ lɛ obaanyɛ ona nɔ hewɔ ni gbɔmɛi lɛ ehao waa nakai lɛ. Beni hii lɛ bawó gbekɛ nuu lɛ nɔ lɛ, nɔ ni amɛsheɔ gbeyei yɛ he lɛ pɛpɛɛpɛ eba. Égbo!\nBeni Paulo na akɛ gbekɛ nuu lɛ égbo lɛ, eho ebu enɔ ni eloo lɛ atuu. Kɛkɛ ni ewie akɛ: ‘Nyɛkahaoa. Ehiɛ kã!’ Ni ehiɛ kã lɛɛlɛŋ hu! Naakpɛɛ nii nɛ! Paulo kɛ lɛ eba wala mli ekoŋŋ! Mɛi babaoo ni yɔɔ jɛmɛ lɛ fɛɛ ná miishɛɛ waa.\nKɛkɛ ni amɛ fɛɛ amɛtee ŋwɛitsũ lɛ nɔ ekoŋŋ ni amɛyaye nii. Paulo tsa nɔ ewie aahu kɛyashi jetsɛremɔ. Shi bo diɛŋtsɛ obaana akɛ Eutiko wɔŋ dɔŋŋ! Kɛkɛ ni Paulo, kɛ Timoteo kɛ mɛi ni fata amɛhe kɛfãa gbɛ lɛ bote lɛlɛ lɛ mli. Ani ole he ni amɛyaa?\nPaulo gbe eshiɛmɔ gbɛfãa ni ji etɛ lɛ naa etsɛko kwraa, ni enyiɛ gbɛ nɔ kɛmiiya shia. Paulo ehi Efeso maŋtiase lɛ pɛ mli aﬁi etɛ sɔŋŋ yɛ egbɛfãa nɛɛ mli. No hewɔ lɛ gbɛfãa nɛɛ sɛɛ tsɛ kwraa fe nɔ ni ji enyɔ lɛ.\nBeni lɛlɛ lɛ shi Troia lɛ, eyawa yɛ Mileeto be ﬁoo. Akɛni Efeso kɛ jɛmɛ jɛkɛmɔ feɔ shitoi ﬁoo ko pɛ hewɔ lɛ, Paulo tsu akɛ ayatsɛ́ onukpai ni yɔɔ asafo lɛ mli lɛ kɛba Mileeto koni ekɛ amɛ awie nɔ ni ji naagbee nɔ kwraa. Sɛɛ mli, beni be shɛ ni lɛlɛ lɛ baaya lɛ, amɛye awerɛho waa beni amɛna akɛ Paulo miiya lɛ!\nYɛ naagbee lɛ, lɛlɛ lɛ bashɛ Kaisarea. Beni Paulo yɔɔ biɛ yɛ kaselɔ Filipo shia lɛ, gbalɔ Agabo babɔ Paulo kɔkɔ. Ewie akɛ kɛ Paulo ba Yerusalem lɛ, abaawo lɛ tsuŋ. Ni lɛɛlɛŋ hu, nakai ji nɔ ni ba. Kɛkɛ ni beni ehi tsuŋwoo mli aﬁi enyɔ yɛ Kaisarea sɛɛ lɛ, akɛ Paulo tee Roma koni ayakojo lɛ yɛ Roma nɔyelɔ Kaisare hiɛ. Nyɛhaa wɔkwɛa nɔ ni tee nɔ beni amɛfãa gbɛ kɛyaa Roma lɛ.\nBɔfoi lɛ Asaji yitsei 19 kɛyashi 26.\nNamɔ ji gbekɛ nuu ni kã shikpɔŋ yɛ mfoniri lɛ mli lɛ, ni mɛni ba enɔ?\nMɛni Paulo fee be ni ena akɛ gbekɛ nuu lɛ egbo lɛ?\nNɛgbɛ Paulo kɛ Timoteo kɛ mɛi ni fata amɛhe lɛ fãa gbɛ kɛyaa lɛ, ni mɛni ba be ni amɛyawá yɛ Mileeto lɛ?\nMɛɛ kɔkɔbɔɔ gbalɔ Agabo kɛha Paulo, ni yɛ mɛɛ gbɛ nɔ eba mli taakɛ gbalɔ lɛ kɛɛ lɛ?\nKanemɔ Bɔfoi lɛ Asaji 20:7-38.\nTaakɛ Paulo wiemɔi ni aŋma afɔ̃ shi yɛ Bɔfoi lɛ Asaji 20:26, 27 lɛ tsɔɔ lɛ, mɛɛ gbɛ nɔ wɔɔtsɔ wɔhi shi akɛ mɛi ni ‘yeee mɔ ko mɔ ko lá yi sɔ̃’? (Ezek. 33:8; Bɔf. 18:6, 7)\nMɛni hewɔ esa akɛ onukpai afee mɛi ni “hiɛɔ tsɔɔmɔ lɛ naa anɔkwa wiemɔ lɛ mli” be mli ni amɛtsɔɔ nii lɛ? (Bɔf. 20:17, 29, 30; Tito 1:7-9; 2 Tim. 1:13)\nKanemɔ Bɔfoi lɛ Asaji 26:24-32.\nTe Paulo kɛ Romanyo ni eji lɛ tsu nii eha tɛŋŋ bɔni afee ni egbe shiɛmɔ nitsumɔ ni Yesu kɛha lɛ lɛ naa? (Bɔf. 9:15; 16:37, 38; 25:11, 12; 26:32; Luka 21:12, 13)\nKɛmaje Mɔ Ko Kɛmaje Mɔ Ko Biblia Mli Sane 111: Gbekɛ Nuu ko ni Wɔ Ye Lɛ


Biblia Mli Saji Klɛŋklɛŋ Kwaabuɛtɛ - Yehowa Odasefoi a-Wɛb Saiti\nANI ole klɛŋklɛŋ nii ni Noa fee beni ekɛ eweku lɛ je kpo kɛjɛ adeka lɛ mli lɛ? Eshã afɔle loo ekɛ nikeenii ha Nyɔŋmɔ. Obaana ni eefee enɛ yɛ mfoniri ni yɔɔ shishigbɛ nɛɛ mli. Noa kɛ kooloi nɛɛ shã afɔle eha Nyɔŋmɔ ekɛda lɛ shi yɛ eweku lɛ ni ebaa amɛyi kɛjɛ nu afua kpeteŋkpele lɛ mli lɛ hewɔ.\nAni osusuɔ akɛ Yehowa hiɛ sɔ nikeenii lɛ? Hɛɛ, ehiɛ sɔ. No hewɔ lɛ, ewo Noa shi akɛ ekɛ nu afua ﬁteŋ je lɛ dɔŋŋ.\nEtsɛɛɛ ni shikpɔŋ lɛ nɔ he fɛɛ he gbi, kɛkɛ ni Noa kɛ eweku lɛ je shihilɛ hee shishi beni amɛje adeka lɛ mli lɛ. Nyɔŋmɔ jɔɔ amɛ ni ekɛɛ amɛ akɛ: ‘Nyɛfɔa bii babaoo. Nyɛyi afaa aahu kɛyashi be mli ni gbɔmɛi aaayi shikpɔŋ lɛ fɛɛ nɔ obɔ.’\nShi yɛ sɛɛ mli lɛ, kɛ gbɔmɛi nu nu afua kpeteŋkpele lɛ he lɛ, amɛbaashe gbeyei akɛ ekolɛ nu afua ko ni tamɔ nakai baaba ekoŋŋ. No hewɔ lɛ Nyɔŋmɔ kɛ nɔ ko ha gbɔmɛi ni baakai amɛ akɛ ewo shi akɛ ekɛ nu afua ﬁteŋ je lɛ dɔŋŋ. Ani ole nɔ ni ekɛha amɛ koni ekai amɛ lɛ? No ji kwaabuɛtɛ.\nAfɔɔ kwaabuɛtɛ namɔ yɛ atatuiaŋ kɛ́ nugbɔ nɛ ni hulu tso kɛtsɔ mli yɛ no sɛɛ. Kwaabuɛtɛ yɛ fɛo diɛŋtsɛ ni amɛhiɛ sui srɔtoi pii. Ani ona eko pɛŋ? Ani oona nɔ ni yɔɔ mfoniri nɛɛ mli lɛ?\nNɔ ni Nyɔŋmɔ kɛɛ nɛ: ‘Miiwo shi akɛ mikɛ nu afua kpataŋ gbɔmɛi kɛ kooloi fɛɛ hiɛ dɔŋŋ. Mikɛ mikwaabuɛtɛ etsotsoro shi yɛ ŋwɛi. Ni kɛ kwaabuɛtɛ lɛ pue lɛ, mana, ni makai mishiwoo lɛ.’\nNo hewɔ lɛ kɛ ona kwaabuɛtɛ yɛ be ko mli lɛ, mɛni esa akɛ no akai bo? Hɛɛ, Nyɔŋmɔ shiwoo akɛ ekɛ nu afua kpeteŋkpele kpataŋ je lɛ hiɛ dɔŋŋ lɛ.\nTaakɛ atsɔɔ yɛ mfoniri lɛ mli lɛ, mɛni ji klɛŋklɛŋ nii ni Noa fee be ni eje kpo kɛjɛ adeka lɛ mli lɛ?\nMɛɛ famɔ Nyɔŋmɔ kɛha Noa kɛ eweku lɛ yɛ Nu Afua lɛ sɛɛ?\nMɛɛ shiwoo Nyɔŋmɔ kɛha?\nKɛ́ wɔna kwaabuɛtɛ lɛ, mɛni esa akɛ ekai wɔ?\nKanemɔ 1 Mose 8:18-22.\nTe wɔɔfee tɛŋŋ ni wɔkɛ ‘ŋma jurɔ ko’ aha Yehowa ŋmɛnɛ? (1 Mose 8:21; Heb. 13:15, 16)\nMɛni Yehowa yɔse yɛ bɔ ni gbɔmɔ tsui ji lɛ he, no hewɔ lɛ esa akɛ wɔkwɛ wɔhe nɔ jogbaŋŋ yɛ mɛni he? (1 Mose 8:21; Mat. 15:18, 19)\nKanemɔ 1 Mose 9:9-17.\nMɛɛ kpaŋmɔ Yehowa kɛ shikpɔŋ nɔ bɔɔ nii fɛɛ fee? (1 Mose 9:10, 11)\nKwaabuɛtɛ kpaŋmɔ lɛ baaya nɔ ahi shi kɛyashi mɛɛ be? (1 Mose 9:16)


Too Bo Diɛŋtsɛ Oshiɛmɔ Wiemɔ Kɛhã Magazin lɛ He Gbɛjianɔ\nNYƆŊMƆ WIEMƆ LƐ MLI JWETRII Ester Fó Yehowa kɛ Ewebii lɛ Ahe\nKASEMƆ BƆ NI ASHIƐƆ JOGBAŊŊ Ná Hesai Pii yɛ Shiɛmɔ Nitsumɔ lɛ Mli—Bɔ ni Ooofee Oto Bo Diɛŋtsɛ Oshiɛmɔ Wiemɔ Kɛhã Magazin lɛ He Gbɛjianɔ\nHII SHI AKƐ KRISTOFONYO Heremɔ Wɔgbɔi lɛ Atuu\nNYƆŊMƆ WIEMƆ LƐ MLI JWETRII Hiob Tee nɔ Eye Anɔkwa yɛ Kaa Mli\nNYƆŊMƆ WIEMƆ LƐ MLI JWETRII Anɔkwafo Hiob Jaje Ehaomɔi Lɛ\nNYƆŊMƆ WIEMƆ LƐ MLI JWETRII Hiob yɛ Nɔmimaa akɛ Abaatee Gbohii Ashi\nHII SHI AKƐ KRISTOFONYO Gbohiiashitee Lɛ—Kpɔmɔnɔ lɛ Hewɔ lɛ, Ebaaba Mli\nKANEMƆ YƐ Abbey Abui Acholi Afrikaans Albania Alur Amharic Arabic Armenia Aukan Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Bengali Biak Bicol Bislama Blɔfo Boulou Brazil Mumuii Awiemɔ Bulgaria Bété Cakchiquel (Central) Cambodia Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatia Czech Dangme Denmark Digor Drehu Dutch Edo Efik Estonia Ewe Faroese Fiji Finland Fon Frafra French Ga Galician Garifuna Georgia Germany Greenland Guarani Guerze Gujarat Gun Haitian Creole Hausa Hebri Hela Herero Hiligaynon Hindi Hiri Motu Hmong (White) Hungary Iban Ibanag Iceland Igbo Iloko Indonesia Isoko Italia Japan Javanese Jula Kabiye Kachin Kannada Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Konkani (Roman) Korea Kpelle Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Laos Latvia Lenje Lhukonzo Lingala Lithuania Low German Luganda Lunda Luo Luvale Macedonia Macua Malagasy Malay Malayalam Malta Mam Mambwe-Lungu Mapudungun Marathi Mauritia Creole Maya Mazatec (Huautla) Mbunda Mende Mixe Mixtec (Guerrero) Mizo Mongolia Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Norway Nyaneka Nyungwe Nzema Oromo Ossetia Otetela Otomi (Mezquital Valley) Pangasinan Papiamento (Aruba) Papiamento (Curaçao) Persia Pidgin (Cameroon) Poland Portugal Portugal (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romania Romany (Macedonia) Romany (Macedonia) Cyrillic Romany (Southern Greece) Rotuman Runyankore Russia Rutoro Samoa Sango Saramacca Sena Sepedi Serbia Serbia (Roma) Sesotho (Lesotho) Setswana Seychelles Creole Shona Sidama Silozi Sinhala Slovak Slovenia Soli Solomon Islands Pidgin Spania Sranantongo Sunda Swahili Swahili (Congo) Swati Sweden Tagalog Tahiti Tajiki Tamil Tankarana Tarascan Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tshwa Tsonga Turkey Turkmen Tuvalu Twi Tzeltal Tzotzil Uighur (Cyrillic) Ukrain Umbundu Urdu Urhobo Uruund Uzbek Valencian Venda Vezo Vietnam Wallis Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu\nWɔshiɛmɔ Kɛ Wɔshihilɛ Kpee Nifeemɔ Wolo | March 2016\nNá Hesai Pii yɛ Shiɛmɔ Nitsumɔ lɛ Mli—Bɔ ni Ooofee Oto Bo Diɛŋtsɛ Oshiɛmɔ Wiemɔ Kɛhã Magazin lɛ He Gbɛjianɔ\nNƆ HEWƆ NI EHE HIAA: Eyɛ mli akɛ shiɛmɔ wiemɔ ni akɛwo kpee nifeemɔ wolo lɛ mli lɛ yeɔ ebuaa wɔ ní wɔna bɔ ni wɔɔfee wɔkɛ magazin srɔtoi lɛ ahã moŋ, shi eji nɔkwɛmɔnɔ kɛkɛ. Esa akɛ okɛ bo diɛŋtsɛ owiemɔi atsu nii. Ekolɛ obaasumɔ ni otsɔ gbɛ kroko nɔ okɛ magazin lɛ ahã aloo ekolɛ obaasumɔ ni okɛ sane kroko ni mɛi ni yɔɔ oshikpɔŋkuku lɛ mli lɛ baanya he lɛ atsu nii. Kɛ́ nakai ni lɛ, no lɛ kɛ́ okane magazin lɛ ogbe naa, osusu shiɛmɔ wiemɔi lɛ ahe, ni okwɛ vidio ni akɛfee nɔkwɛmɔnɔ lɛ, obaanyɛ okɛ ŋaawoi ni nyiɛ sɛɛ lɛ atsu nii kɛto bo diɛŋtsɛ oshiɛmɔ wiemɔ he gbɛjianɔ.\nBi ohe akɛ, ‘Ani masumɔ ni mikɛ shiɛmɔ wiemɔi ni akɛhã lɛ eko atsu nii?’\nToo ohiɛkpamɔ wiemɔ lɛ he gbɛjianɔ. Be ni oŋa mɔ lɛ sɛɛ lɛ, tsɔɔmɔ lɛ yiŋtoo hewɔ ni oba. (Akɛ nɔkwɛmɔnɔ lɛ, obaanyɛ okɛɛ: “Miba koni . . . ”)\nSusumɔ sane ni obaabi, ŋmalɛ ni obaakane, kɛ sane ni okɛbaahã lɛ he, ni okwɛ bɔ ni obaato naa ohã. (Akɛ nɔkwɛmɔnɔ lɛ: Kɛ́ ootao okane ŋmalɛ ko lɛ, obaanyɛ okɛɛ, “Akɛ nakai sanebimɔ lɛ hetoo ni hãa mɔ tsui nyɔɔ emli ehã yɛ biɛ.”)\nHalamɔ sane ko ni ŋɔɔ onaa yɛ magazin lɛ mli ní mɛi ni yɔɔ oshikpɔŋkuku lɛ mli lɛ baanya he\nHalamɔ sanebimɔ ní baahã shiatsɛ lɛ ashwie eyiŋ ní baagbele gbɛ kɛhã sanegbaa, shi jeee nɔ ni baawo lɛ hiɛgbele. (Tamɔ: Sanebimɔi ni yɔɔ magazin lɛ baafa 2 lɛ nɛkɛ.)\nHalamɔ ŋmalɛ ni obaakane. (Kɛ́ okɛ Awake! miihã lɛ, ejeee doo akɛ okane ŋmalɛ, akɛni ato magazin nɛɛ he gbɛjianɔ kɛhã mɛi ni lé nɔ ko tsɔ yɛ Biblia lɛ he, ni ekolɛ amɛkɛ jamɔ bɛ sane ko po lɛ hewɔ.)\nWiemɔ nɔ ko fioo ni baahã shiatsɛ lɛ ana bɔ ni ebaaná sane lɛ he sɛɛ kɛ́ ekane\nYƐ EKO FƐƐ EKO MLI LƐ\nToo sanebimɔ ko ni obaayahã hetoo kɛ́ oku osɛɛ lɛ he gbɛjianɔ\nŊmalamɔ otii komɛi ni baahã okai nɔ ni obaawie kɛ́ otee eŋɔɔ ekoŋŋ lɛ oshwie shi\nWƆSHIƐMƆ KƐ WƆSHIHILƐ KPEE NIFEEMƆ WOLO March 2016


Mateo 21 | Baiblo ɔ Ngɛ Intanɛti ɔ Nɔ | New World Translation\nYesu sɛ ma a mi kaa nɔ nɛ e ye kunimi (1-11)\nYesu ha nɛ sɔlemi we ɔ tsɔ (12-17)\nA gbiɛ fig tso ɔ (18-22)\nA bi Yesu he nɛ e ná e he wami ɔ kɛ je (23-27)\nBinyumu enyɔ ɔmɛ a he nɔ́ he tomi nɔ́ ɔ (28-32)\nNgmɔ huli nɔmlɔ gbeli ɔmɛ a he nɔ́ he tomi nɔ́ ɔ (33-46)\nA kua kɔ̃ nya tɛ titli ɔ (42)\n21 Benɛ e piɛ bɔɔ nɛ Yesu kɛ e kaseli ɔmɛ maa su Yerusalɛm nɛ a ba su Betfage ngɛ Oliv Yoku ɔ nɔ ɔ, e tsɔ kaseli ɔmɛ a kpɛti ni enyɔ, 2 nɛ e de mɛ ke: “Nyɛɛ ya kɔpe nɛ wa ngɛ hyɛe nɛ ɔ mi, nɛ ke nyɛ su lejɛ ɔ pɛ nyɛ maa na teji ko nɛ a muɔ lɛ si kɛ teji ku nyafii ko ngɛ e kasa nya. Nyɛɛ pɛne mɛ nɛ nyɛɛ ngɔ mɛ kɛ ba ha mi. 3 Ke nɔ ko bi nyɛ munyu ko ɔ, nyɛ de ke, ‘A he hia Nyɔmtsɛ ɔ.’ Kɛkɛ ɔ, e maa ngmɛɛ a he kɛ ha nyɛ amlɔ nɔuu.” 4 Enɛ ɔ ba mi jã pɛpɛɛpɛ konɛ nɔ́ nɛ Mawu de kɛ gu gbalɔ ɔ nɔ ɔ nɛ ba mi. E de ke: 5 “Nyɛ de Zion biyo ɔ ke: ‘Hyɛ! O matsɛ ɔ ma o ngɔ, e he jɔ nɛ e hii si ngɛ teji nɔ, ee, ngɛ teji ku nyafii nɔ, teji bi nɔ.’” 6 Lɔ ɔ he ɔ, kaseli ɔmɛ ya nɛ a ya pee kaa bɔ nɛ Yesu fã mɛ ɔ pɛpɛɛpɛ. 7 A ngɔ teji ɔ kɛ e bi ku nyafii ɔ kɛ ba, nɛ a ngɔ tadehi nɛ a wo ngɛ a tade ɔmɛ a nɔ ɔ kɛ pue a nɔ, nɛ e hi a* nɔ. 8 Asafo kuu ɔ mi nihi hiɛhiɛɛ ngɔ tadehi nɛ a wo ngɛ a tade ɔmɛ a nɔ ɔ kɛ pue gbɛjegbɛ ɔ nɔ, nɛ a ti ni komɛ hu ngɛ tso kɔnihi pooe kɛ ngɛ blɔ ɔ nɔ puee. 9 Jehanɛ se hu ɔ, asafo kuu ɔmɛ nɛ a nyɛɛ e hɛ mi, kɛ ni nɛmɛ nɛ a nyɛɛ e se ɔ ngɛ ngmlaa kpae ke: “Wa kpa mo pɛɛ, mo he David Bi ɔ yi wami! A jɔɔ nɔ nɛ e ma ngɛ Yehowa* biɛ ɔ mi ɔ! Wa kpa mo pɛɛ, mo he e yi wami, ngɛ hiɔwe lokoo!” 10 Nɛ benɛ e sɛ Yerusalɛm ma a mi ɔ, ma a mi tsuo pee hoo, nɛ a ngɛ bie ke: “Mɛnɔ ji nɛ ɔ?” 11 Asafo kuu ɔmɛ ngɛ dee ke: “Nɔ nɛ ɔ ji gbalɔ Yesu nɛ e je Nazarɛt ngɛ Galilea a nɛ!” 12 Yesu sɛ sɔlemi we ɔ nɛ e fiee nihi tsuo nɛ a ngɛ ní juae kɛ ni nɛmɛ nɛ a ngɛ ní hee ngɛ sɔlemi we ɔ kɛ je kpo, nɛ e plɛ sika tsakeli ɔmɛ a we okplɔɔ ɔmɛ, kɛ ni nɛmɛ nɛ a ngɛ lahuɛhi juae ɔmɛ a sɛ ɔmɛ ngɔ bu si. 13 Nɛ e de mɛ ke: “A ngma ke, ‘A ma tsɛ ye we ɔ ke sɔlemi we,’ se nyɛɛ lɛɛ nyɛ ngɔ kɛ pee juli a tɛ puɔ mi.” 14 Jehanɛ hu ɔ, hɛ yuyuili kɛ glɔtsɛmɛ ba e ngɔ ngɛ sɔlemi we ɔ, nɛ e tsa mɛ. 15 Benɛ osɔfo nikɔtɔma amɛ kɛ womi ngmali ɔmɛ na nyakpɛ níhi nɛ e pee, kɛ ngmlaa nɛ jokuɛ nyumuwi ɔmɛ ngɛ kpae ngɛ sɔlemi we ɔ ke, “Wa kpa mo pɛɛ, mo he David Bi ɔ yi wami!” ɔ, a mi mi fu 16 nɛ a bi lɛ ke: “Anɛ o nu nɔ́ nɛ nimli nɛ ɔmɛ ngɛ dee ɔ lo?” Yesu de mɛ ke: “Ee. Anɛ nyɛ kane we munyu nɛ ɔ hyɛ lo? ‘O ha nɛ jokuɛwi kɛ bimwɔwi ngɛ o yi jee.’” 17 Nɛ benɛ e si mɛ ngɛ lejɛ ɔ, e je ma a mi kɛ ho Betania ya nɛ e ya hwɔ lejɛ ɔ. 18 Benɛ e kpale kɛ ma ma a mi mɔtu mla a, hwɔ ye lɛ. 19 E hɛ ngmɛ gba fig tso ko nɔ ngɛ blɔ ɔ he, nɛ e gba kɛ ya he, se e nɛ nɔ́ ko ngɛ tso ɔ nɔ kaa ja bahi pɛ, nɛ e de tso ɔ ke: “O be yiblii ko yiblii ko woe hu gblegbleegble.” Amlɔ nɔuu nɛ fig tso ɔ gbo. 20 Benɛ kaseli ɔmɛ na nɔ́ nɛ ɔ, e pee mɛ nyakpɛ nɛ a bi ke: “Kɛ e ba kɛɛ nɛ fig tso ɔ gbo amlɔ nɔuu ɔ?” 21 Yesu he nɔ nɛ e de mɛ ke: “Ngɛ anɔkuale mi ɔ, i ngɛ nyɛ dee kaa ke nyɛ ngɛ hemi kɛ yemi, nɛ nyɛ yi mi pee we nyɛ enyɔɔnyɔ ɔ, pi nɔ́ nɛ i pee fig tso nɛ ɔ kɛkɛ nɛ nyɛ maa pee, mohu ɔ, ke nyɛ de yoku nɛ ɔ po ke, ‘hiaa nɛ o ya nɔ wo ɔ mi’ ɔ, e maa ba mi jã. 22 Nɛ nɔ́ fɛɛ nɔ́ nɛ nyɛ maa sɔle kɛ bi ɔ, ke nyɛ ngɛ hemi kɛ yemi ɔ, nyɛ nine maa su nɔ.” 23 Pee se benɛ e ya sɔlemi we ɔ nɛ e ngɛ ní tsɔɔe ɔ, osɔfo nikɔtɔma amɛ kɛ ma nikɔtɔma amɛ ba e ngɔ nɛ a ba bi lɛ ke: “Mɛnɔ he wami lɛ o kɛ ngɛ ní nɛ ɔmɛ pee? Nɛ mɛnɔ ha mo he wami nɛ ɔ?” 24 Yesu ha mɛ heto ke: “Imi hu ma bi nyɛ nɔ́ kake. Ke nyɛ de mi ɔ, lɛɛ imi hu ma de nyɛ nɔ nɛ e ha mi he wami nɛ i kɛ ngɛ ní nɛ ɔmɛ pee ɔ: 25 Yohane nɔ baptisimi ɔ, jije e je? E je hiɔwe aloo e je adesahi a ngɔ?” Se a bɔni he susumi nɛ a ngɛ dee ke: “Ke wa de ke, ‘E je hiɔwe’ ɔ, e ma bi wɔ ke, ‘Lɛɛ mɛni he je nɛ nyɛ he we lɛ yi mɔ?’ 26 Se ke wa de ke, ‘E je adesahi a ngɔ’ ɔ, lɔ ɔ hu wa ngɛ asafo kuu ɔ gbeye yee, ejakaa mɛ tsuo a buɔ Yohane kaa e ji gbalɔ.” 27 Lɔ ɔ he ɔ, a ha Yesu heto ke: “Wa li.” Lɛ hu e de mɛ ke: “Imi hu i be nyɛ nɔ nɛ e ha mi he wami nɛ i kɛ ngɛ ní nɛ ɔmɛ pee ɔ dee. 28 “Kɛ nyɛ susu kɛɛ? Nyumu ko ngɛ bimɛ enyɔ. E ya kekle nɔ ɔ ngɔ, nɛ e ya de lɛ ke, ‘Ye bi, mwɔnɛ ɔ, mo ya tsu ní ngɛ wai ngmɔ ɔ mi.’ 29 E de e tsɛ ɔ ke, ‘I be yae,’ se pee se ɔ, e pia e he nɛ e je kɛ ho. 30 Nyumu ɔ ya e bi enyɔne ɔ ngɔ nɛ e ya de lɛ jã nɔuu. E bi ɔ de lɛ ke, ‘Etsɛ, ma ya,’ se e yɛ. 31 Mɛ ni enyɔ ɔmɛ ɔ, a kpɛti mɛnɔ nɛ e pee e tsɛ ɔ suɔmi nya ní?” A he nɔ ke: “Kekle nɔ ɔ.” Yesu de mɛ ke: “Ngɛ anɔkuale mi ɔ, i ngɛ nyɛ dee ke tó tsuli ɔmɛ kɛ yaholi* ɔmɛ ngɛ nyɛ hlami sɛe kɛ yaa Mawu Matsɛ Yemi ɔ mi. 32 Ejakaa Yohane ba nyɛ ngɔ ngɛ dami blɔ nɔ, se nyɛ he we lɛ yi. Mohu ɔ, tó tsuli ɔmɛ kɛ yaholi* ɔmɛ he lɛ ye, nɛ benɛ nyɛ na enɛ ɔ po ɔ, nyɛ pia we nyɛ he konɛ nyɛ he lɛ nɛ nyɛɛ ye. 33 “Nyɛɛ bu nɔ́ he tomi nɔ́ kpa ko hu tue: Nyumu ko nɛ e ji zugbatsɛ pee wai ngmɔ, nɛ e po piɛ ngɔ wo he, nɛ e tsua wai ngami he ngɛ mi, nɛ e ma mɔ; lɔ ɔ se ɔ, e ngɔ kɛ wo ngmɔ huli a dɛ, nɛ e hia blɔ kɛ ho ma se ya. 34 Benɛ wai yiblii kpami be su ɔ, e tsɔ e nyɔguɛ ɔmɛ kɛ ya ngmɔ huli ɔmɛ a ngɔ konɛ a ya ngɔ e wai yiblii ɔ. 35 Se ngmɔ huli ɔmɛ nuu e nyɔguɛ ɔmɛ, nɛ a kongo nɔ kake, nɛ a gbe nɔ kake, nɛ nɔ kake hu lɛɛ a fiaa lɛ tɛ. 36 E kpale tsɔ nyɔguɛ kpahi nɛ mɛɛ a he hiɛ pe kekle ni ɔmɛ, se mɛ hu a pee mɛ jã nɔuu. 37 Nyagbe ɔ, e tsɔ e binyumu kɛ ya a ngɔ nɛ e de ke, ‘A maa bu ye binyumu ɔ.’ 38 Benɛ ngmɔ huli ɔmɛ na e binyumu ɔ, a de a sibi ke, ‘Gbosi ní yelɔ ɔ ji nɛ ɔ nɛ. Nyɛɛ ba, nyɛ ha nɛ waa gbe lɛ konɛ wa nine nɛ su e gbosi ní ɔ nɔ!’ 39 Kɛkɛ nɛ a nu lɛ, nɛ a je lɛ kpo kɛ je wai ngmɔ ɔ mi nɛ a ya gbe lɛ. 40 Enɛ ɔ he ɔ, ke wai ngmɔtsɛ ɔ ba a, mɛni e ma ba pee ngmɔ huli nɛ ɔmɛ?” 41 A de lɛ ke: “Akɛnɛ a ji nimli yayamihi he je ɔ, e ma kpata a hɛ mi pɛsɛpɛsɛ, nɛ e maa ngɔ wai ngmɔ ɔ kɛ ha ngmɔ huli kpahi, nihi nɛ ke a kpa yiblii ɔ, a maa ngɔ kɛ ha lɛ.” 42 Yesu de mɛ ke: “Anɛ nyɛ kane we munyu nɛ ɔ ngɛ Ngmami ɔ mi hyɛ lo? ‘Tɛ ɔ nɛ tsu mali ɔmɛ kua a, lɔ ɔ lɛ e ba pee kɔ̃ nya tɛ titli.* Enɛ ɔ je Yehowa ngɔ, nɛ ngɛ wa hɛ mi ɔ, e ngɛ nyakpɛ.’ 43 Enɛ ɔ he je nɛ i ngɛ nyɛ dee ke, a maa ngɔ Mawu Matsɛ Yemi ɔ ngɛ nyɛ dɛ, nɛ a kɛ ma ha je ma ko nɛ woɔ e yiblii ɔ nɛ. 44 Jehanɛ se hu ɔ, nɔ nɛ e maa nɔ tɛ nɛ ɔ nɔ ɔ, e mi ma tsɔtslɔɔ. Nɛ nɔ fɛɛ nɔ nɛ tɛ ɔ maa nɔ e nɔ ɔ, tɛ ɔ maa gbɛ lɛ.” 45 Benɛ osɔfo nikɔtɔma amɛ kɛ Farisi bi ɔmɛ nu nɔ́ he tomi níhi nɛ e kɛ tsu ní ɔ, a le kaa a he munyu nɛ e ngɛ tue ɔ nɛ. 46 E ngɛ mi kaa a suɔ nɛ a maa nu lɛ mohu lɛɛ, se a ngɛ asafo kuu ɔmɛ gbeye yee, ejakaa a buɔ lɛ kaa e ji gbalɔ.\n^ E ma nyɛ maa pee kaa “tade ɔmɛ.”\n^ Nyumuhi aloo yihi nɛ a poɔ tuutuu.\n^ Hela, “yi ngɛ kɔ̃ nya.”


Nyɔŋmɔ Suɔmɔ lɛ Baaha Wɔná Naanɔ Wala—Yohane 3:16\nKANEMƆ YƐ Afrikaans Albania Amharic Arabic Armenia Aymara Blɔfo Bulgaria Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Dangme Denmark Dutch Efik Estonia Ewe Finland French Ga Georgia Germany Guarani Haitian Creole Hebri Hela Hiligaynon Hungary Iceland Igbo Iloko Indonesia Italia Japan Kazakh Kikaonde Kikuyu Kimbundu Kinyarwanda Kirghiz Kirundi Kisonge Kongo Korea Krio Lingala Lithuania Luganda Luo Macedonia Malagasy Malta Maya Mizo Mongolia Myanmar Nepali Ngabere Norway Nyaneka Nzema Oromo Ossetia Papiamento (Aruba) Poland Portugal Quechua (Bolivia) Romania Russia Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Sweden Tagalog Tahiti Tatar Thailand Tigrinya Tshiluba Tsonga Turkey Tuvalu Twi Ukrain Umbundu Venda Vietnam Wayuunaiki Xhosa Yoruba Zande Zulu\n“Ejaakɛ nɛkɛ Nyɔŋmɔ sumɔ je lɛ, akɛ eŋɔ ebi koome lɛ eha, koni mɔ fɛɛ mɔ ni heɔ enɔ yeɔ lɛ hiɛ akakpata, shi moŋ ená naanɔ wala.”—Yohane 3:16.\nEnɛ ji Biblia mli wiemɔi ni mɛi le waa lɛ ateŋ ekome, ni atsɛ ŋmalɛ nɛɛ yisɛɛ fe ŋmalɛi krokomɛi fɛɛ ni yɔɔ Biblia lɛ mli. Mɛi komɛi kɛɔ akɛ, ŋmalɛ ko ŋmalɛ ko bɛ ni “nyɛɔ etsɔɔ wekukpaa ni kã Nyɔŋmɔ kɛ adesai ateŋ kɛ bɔ ni adesai aaafee aná wala lɛ mli yɛ gbɛ ni yɔɔ faŋŋ ni yɔɔ kuku nɔ” tamɔ ŋmalɛ nɛɛ. Enɛ hewɔ lɛ, yɛ maji komɛi anɔ lɛ, mɛi pii ŋmalaa “Yohane 3:16” loo wiemɔi ni yɔɔ jɛmɛ lɛ yɛ henaabuamɔi ashishi, tsɔji ahe, gbogboi ahe, kɛ hei krokomɛi.\nWɔbaanyɛ wɔkɛɛ akɛ mɛi ni ŋmalaa wiemɔi nɛɛ yɛ nɔmimaa akɛ amɛbaaná naanɔ wala ejaakɛ Nyɔŋmɔ sumɔɔ amɛ. Ni bo hu? Mɛni Nyɔŋmɔ suɔmɔ lɛ baanyɛ afee aha bo? Ni kɛ́ okwɛ lɛ, mɛni Nyɔŋmɔ efee ni tsɔɔ akɛ esumɔɔ bo?\n“NYƆŊMƆ SUMƆ JE LƐ”\nEwaaa haaa mɛi babaoo akɛ amɛaakpɛlɛ nɔ akɛ Nyɔŋmɔ ji mɔ ni bɔ je lɛ, nibii ni yɔɔ mli lɛ, kɛ adesai. Nibii ni yɔɔ wala mli lɛ yɛ hwanyaŋŋ ni afee amɛ jogbaŋŋ, ni enɛ tsɔɔ akɛ bɔ fɛɛ bɔ ni fee lɛ, mɔ ko ni yɔɔ nilee waa ji mɔ ni bɔ amɛ. Mɛi babaoo daa Nyɔŋmɔ shi daa akɛ eduro amɛ wala. Amɛle hu akɛ, eji jeee Nyɔŋmɔ kulɛ, amɛnyɛŋ amɛná kɔɔyɔɔ, nu, niyenii, kɛ nibii krokomɛi fɛɛ ni haa amɛhiɔ wala mli ni amɛnáa miishɛɛ lɛ.\nEsa akɛ wɔda Nyɔŋmɔ shi, ejaakɛ nibii nɛɛ fɛɛ tsɔɔ akɛ lɛɛlɛŋ, Lɛ ji wɔ-Feelɔ kɛ wɔwala Yibaalɔ. (Lala 104:10-28; 145:15, 16; Bɔfoi lɛ Asaji 4:24) Kɛ́ wɔsusu nibii ni Nyɔŋmɔ feɔ ehaa wɔ bɔni afee ni wɔkã he wɔhi wala mli lɛ ahe lɛ, wɔbaana akɛ, Nyɔŋmɔ sumɔɔ wɔ waa diɛŋtsɛ. Bɔfo Paulo tsɔɔ mli akɛ: “[Nyɔŋmɔ] dɛŋ wala kɛ mumɔ kɛ nii fɛɛ jɛɔ haa gbɔmɛi fɛɛ. Ejaakɛ emli nɔŋŋ wɔhiɛ kamɔ ni wɔtsiɔ wɔhe ni wɔyɔɔ yɛ.”—Bɔfoi lɛ Asaji 17:25, 28.\nYɛ heloonaa nibii nɛɛ ni Nyɔŋmɔ kɛduroɔ wɔ lɛ sɛɛ lɛ, nibii krokomɛi yɛ ni tsɔɔ akɛ esumɔɔ wɔ. Bɔ ni ebɔ wɔ eha lɛ haa esoroɔ wɔ kwraa yɛ kooloi ahe. Ebɔ wɔ kɛ shwelɛ kɛ nyɛmɔ ni wɔkɛkase ehe nii, ni eyeɔ ebuaa wɔ koni wɔnyɛ wɔfee nakai. (Mateo 5:3) Enɛ hewɔ lɛ, adesai fɛɛ ni boɔ Nyɔŋmɔ toi lɛ yɛ hiɛnɔkamɔ akɛ, wɔsɛɛ lɛ, amɛbaatsɔmɔ Nyɔŋmɔ “bii,” kɛkɛ lɛ amɛbafata eweku lɛ he.—Romabii 8:19-21.\nTaakɛ aŋma yɛ Yohane 3:16 lɛ, Nyɔŋmɔ tsu e-Bi, ni ji Yesu, kɛba shikpɔŋ lɛ nɔ ni ebatsɔɔ wɔ e-Nyɔŋmɔ kɛ e-Tsɛ lɛ he nii, ni ebagbo eha wɔ. Enɛ tsɔɔ akɛ Nyɔŋmɔ sumɔɔ wɔ. Mɛi pii kɛɔ akɛ, anɔkwa, amɛlé nɔ hewɔ ni esa akɛ Yesu abagbo aha adesai. Ni agbɛnɛ hu, amɛnuuu nɔ hewɔ ni akɛɔ akɛ Yesu gbele lɛ tsɔɔ akɛ Nyɔŋmɔ sumɔɔ wɔ lɛ shishi. Mɛni hewɔ Yesu bagbo, ni te wɔnáa egbele lɛ he sɛɛ wɔhaa tɛŋŋ? Ha wɔkwɛ bɔ ni Biblia lɛ tsɔɔ sanebimɔi nɛɛ amli ehaa.\n“EŊƆ EBI KOOME LƐ EHA”\nAdesa ko adesa ko bɛ ni eye ehe kɛjɛ hela, gbɔlɛ, kɛ gbele he. Kɛlɛ, jeee nakai Yehowa Nyɔŋmɔ to akɛ ebalɛ. Eha klɛŋklɛŋ adesai ni ebɔ lɛ hiɛnɔkamɔ akɛ amɛbaanyɛ amɛhi shi kɛya naanɔ yɛ paradeiso mli yɛ shikpɔŋ lɛ nɔ. Shi ja amɛfee nɔ kome ko dã: Ja amɛbo lɛ toi. Nyɔŋmɔ kɛɛ amɛ akɛ, kɛ́ amɛbooo lɛ toi lɛ amɛbaagboi. (1 Mose 2:17) Klɛŋklɛŋ nuu lɛ eyabooo Nyɔŋmɔ toi, etse ehiɛ atua, ni enɛ kɛ gbele ba lɛ kɛ eshwiei fɛɛ anɔ. Bɔfo Paulo tsɔɔ mli akɛ, “Gbɔmɔ kome nɔ esha tsɔ kɛba je lɛŋ, ni gbele tsɔ esha nɔ kɛba, ni no ha gbele lɛ tsɛŋe gbɔmɛi fɛɛ.”—Romabii 5:12.\nShi, Nyɔŋmɔ “sumɔɔ jalɛsaneyeli.” (Lala 37:28) Eyɛ mli akɛ ekuuu ehiɛ eshwieee klɛŋklɛŋ nuu lɛ atuatsemɔ lɛ nɔ moŋ, shi no etsɔɔɔ akɛ, belɛ, ebu adesai fɛɛ fɔ akɛ amɛpiŋ ni amɛgboi kɛya naanɔ yɛ nakai gbɔmɔ kome lɛ toigbele lɛ hewɔ. Moŋ lɛ, akɛni ekɛ shishitoo mla ni ji “akɛ wala atse wala” lɛ tsu nii hewɔ lɛ, eye jalɛ sane, ni eha adesai ni boɔ lɛ toi lɛ ená hiɛnɔkamɔ akɛ amɛbaahi shi kɛya naanɔ shi kome ekoŋŋ. (2 Mose 21:23, Ga Biblia hee.) Sanebimɔ lɛ ji, Te aaafee tɛŋŋ ni nine ashɛ adesa wala ni yeɔ emuu ni ŋmɛɛ Adam lɛ nɔ ekoŋŋ? Hetoo lɛ ji: Esa akɛ mɔ ko ni kɛ́ Adam yeɔ egbɔ kɛ ewala ni yeɔ emuu lɛ aha loo ekɛshã afɔle.\nYesu jɛ esuɔmɔ mli eba shikpɔŋ lɛ nɔ ni ekɛ ewala bafɔ̃ shi koni ekɛkpɔ̃ adesai kɛjɛ esha kɛ gbele mli\nEkã shi faŋŋ akɛ, akɛni Adam shwiei lɛ fɛɛ yeee emuu hewɔ lɛ, amɛteŋ mɔ ko nyɛɛɛ awo nyɔmɔ nɛɛ, shi Yesu nyɛ ewo. (Lala 49:7-10) Afɔ Yesu akɛ mɔ ko ni esha bɛ ehe, mɔ ko ni eye emuu tamɔ bɔ ni Adam ji beni efeko esha lɛ. Enɛ hewɔ lɛ, beni Yesu gbo lɛ, enyɛ ekpɔ̃ adesai kɛjɛ esha nyɔŋyeli shishi. Enɛ ni efee lɛ ha Adam kɛ Hawa shwiei lɛ ná hiɛnɔkamɔ akɛ amɛbaanyɛ amɛná wala ni eye emuu ni no mli lɛ Adam kɛ Hawa yɔɔ beni amɛfeko esha lɛ mli ŋɔɔmɔ. (Romabii 3:23, 24; 6:23) Mɛni esa akɛ wɔfee koni wɔnyɛ wɔná suɔmɔ ni ajɛ mlihilɛ mli ajie kpo nɛɛ he sɛɛ?\n“MƆ FƐƐ MƆ NI HEƆ ENƆ YEƆ LƐ”\nKɛ́ wɔkwɛ Yohane 3:16 lɛ, wɔnaa akɛ ákɛ wiemɔ ni ji “mɔ fɛɛ mɔ ni heɔ [Yesu] nɔ yeɔ lɛ hiɛ akakpata, shi moŋ ená naanɔ wala” lɛ tsu nii. Enɛ tsɔɔ akɛ kɛ́ ‘abaaduro wɔ naanɔ wala’ lɛ, ja wɔfee nɔ ko dã. Esa akɛ wɔhe Yesu nɔ wɔye ni wɔbo lɛ toi, no dani ‘wɔbaaná naanɔ wala.’\nEkolɛ obaabi ohe akɛ: ‘Ni mɛni enɛ kɔɔ yɛ toiboo he? Bɛ Yesu kɛɛ “mɔ fɛɛ mɔ ni heɔ enɔ yeɔ lɛ” baaná naanɔ wala?’ Hɛɛ, hemɔkɛyeli he miihia. Kɛlɛ, esa akɛ wɔkai akɛ, hemɔkɛyeli ni wɔɔná akɛ Yesu yɛ lɛ pɛ kɛkɛ faaa. Niiamlitaomɔ wolo ko (Vine’s Expository Dictionary of Old and New Testament Words) tsɔɔ mli akɛ, Hela wiemɔ ni Yohane kɛtsu nii lɛ tsɔɔ “he ni akɛfɔ̃ɔ nɔ ko nɔ kwraa, shi jeee ni aaakpɛlɛ nɔ kɛkɛ.” Kɛ́ mɔ ko baaná Nyɔŋmɔ hiɛ duromɔ lɛ, kpɛlɛmɔ ni eeekpɛlɛ nɔ akɛ Yesu ji Yiwalaherelɔ lɛ pɛ kɛkɛ faaa. Esa akɛ mɔ ni heɔ yeɔ lɛ amia ehiɛ waa ni ehi shi yɛ Yesu tsɔɔmɔi lɛ anaa. Kɛ́ mɔ ko kɛɛ eyɛ hemɔkɛyeli ni etsuuu he nii lɛ sɛɛnamɔ bɛ he. Biblia lɛ kɛɔ akɛ, “Hemɔkɛyeli ni nitsumɔi bɛ he lɛ ji hemɔkɛyeli gbonyo.” (Yakobo 2:26) Yɛ gbɛ kroko nɔ lɛ, esa akɛ mɔ ni heɔ yeɔ lɛ ajie hemɔkɛyeli ni eyɔɔ yɛ Yesu mli lɛ kpo, ni tsɔɔ akɛ, esa akɛ ehi shi yɛ ehemɔkɛyeli lɛ naa.\nBeni Paulo gbalaa sane nɛɛ mli lɛ, ekɛɛ akɛ: “Kristo suɔmɔ lɛ nyɛɔ wɔnɔ, ni wɔkojoɔ nɛkɛ, akɛ, kɛ́ mɔ kome [Yesu] gbo mɛi fɛɛ yigbele lɛ, belɛ . . . egbo mɛi fɛɛ yigbele, koni mɛi ni hiɛ kãmɔ lɛ ahiɛ akakãmɔ miiha amɛ diɛŋtsɛ amɛhe dɔŋŋ, shi moŋ amɛhiɛ akãmɔ aha mɔ ni gbo ni atee lɛ shi ekoŋŋ aha amɛ lɛ.” (2 Korintobii 5:14, 15) Esa akɛ hiɛsɔɔ ni wɔyɔɔ kɛha Yesu afɔleshãa lɛ atsirɛ wɔ ni wɔfee tsakemɔi yɛ wɔshihilɛ mli, koni wɔkahi shi wɔha wɔhe dɔŋŋ, shi moŋ wɔhi shi wɔha Yesu, mɔ ni bagbo eha wɔ lɛ. Enɛ tsɔɔ akɛ, esa akɛ wɔhi shi yɛ nɔ ni Yesu tsɔɔ lɛ naa be fɛɛ be. Kɛ́ wɔfee tsakemɔi ni tamɔ nɛkɛ yɛ wɔshihilɛ mli lɛ, bɔ fɛɛ bɔ ni fee lɛ, ebaasa wɔjeŋba, wɔyiŋkpɛi, kɛ nɔ fɛɛ nɔ ni wɔfeɔ lɛ he. Mɛni mɛi ni heɔ Yesu nɔ amɛyeɔ ni amɛjieɔ hemɔkɛyeli ni amɛyɔɔ yɛ emli lɛ kpo lɛ baaná?\n“HIƐ AKAKPATA, SHI MOŊ ENÁ NAANƆ WALA”\nYɛ Yohane 3:16 lɛ naagbee fã lɛ mli lɛ, wɔkaneɔ shi ni Nyɔŋmɔ ewo mɛi ni yɔɔ hemɔkɛyeli yɛ kpɔmɔ he gbɛjianɔ ni eto lɛ mli ni hiɔ shi yɛ etaomɔ nii anaa lɛ he sane. Nyɔŋmɔ eto eyiŋ akɛ ehaŋ anɔkwafoi nɛɛ ‘ahiɛ akpata, shi moŋ amɛbaaná naanɔ wala.’ Kɛlɛ, hiɛnɔkamɔi srɔtoi yɛ kɛha mɛi ni baaná Nyɔŋmɔ suɔmɔ lɛ he sɛɛ lɛ.\nYesu wo kuu kome shi akɛ amɛbaaná naanɔ wala yɛ ŋwɛi. Ekɛɛ ekaselɔi anɔkwafoi lɛ akɛ eeya ni eyasaa he ko eto amɛ koni amɛ kɛ lɛ aye nɔ yɛ anunyam mli. (Yohane 14:2, 3; Filipibii 3:20, 21) Mɛi ni abaatee amɛshi kɛya ŋwɛi lɛ ‘baatsɔmɔ Nyɔŋmɔ kɛ Kristo osɔfoi, ni amɛkɛ lɛ aaaye maŋtsɛ afii akpe.’—Kpojiemɔ 20:6.\nKristo sɛɛnyiɛlɔi fioo komɛi pɛ baaná hegbɛ nɛɛ. Yesu kɛɛ akɛ: ‘Kaashe gbeyei, asafoku bibioo; ejaakɛ nyɛtsɛ lɛ yɛ he tsuijurɔ akɛ eeeŋɔ maŋtsɛyeli lɛ eha nyɛ.’ (Luka 12:32) Mɛi enyiɛ feɔ “asafoku bibioo” nɛɛ? Kpojiemɔ 14:1, 4 lɛ kɛɔ akɛ: “Ni mikwɛ, ni naa, toobi lɛ [Yesu Kristo ni atee lɛ shi lɛ] damɔ Zion Gɔŋ [ni yɔɔ ŋwɛi] lɛ nɔ, ni mɛi akpei oha-kɛ-nyɔŋmai-ejwɛ-kɛ-ejwɛ ni aŋma egbɛ́i kɛ etsɛ gbɛ́i yɛ amɛhiɛŋtsei anɔ fata ehe. . . . Mɛnɛɛmɛi ji mɛi ni ahé kɛjɛ gbɔmɛi ateŋ ni amɛtsɔmɔ klɛŋklɛŋ yibii amɛha Nyɔŋmɔ kɛ toobi lɛ.” Kɛ́ akɛ mɛi 144,000 lɛ to mɛi akpekpe toi akpei abɔ ni ehi shi pɛŋ lɛ ahe lɛ, amɛji “asafoku bibioo” ko. Atsɛ amɛ maŋtsɛmɛi, no hewɔ lɛ namɛi anɔ amɛbaaye?\nYesu wie kuu ni ji enyɔ ni yeɔ anɔkwa ni baaná ŋwɛi Maŋtsɛyeli lɛ he sɛɛ lɛ he. Ewie yɛ Yohane 10:16 lɛ akɛ: “Miyɛ tooi krokomɛi ni jɛɛɛ tooi atsu nɛɛ mli; ni nomɛi hu, ja miŋɔ amɛ kɛba, ni amɛbanu migbee, ni tooi lɛ fee kuu kome kɛ kwɛlɔ kome.” “Tooi” nɛɛ yɛ hiɛnɔkamɔ akɛ amɛbaaná naanɔ wala yɛ shikpɔŋ lɛ nɔ—hiɛnɔkamɔ ni Adam kɛ Hawa yɔɔ be ni abɔ amɛ lɛ nɔŋŋ. Te wɔfeɔ tɛŋŋ wɔleɔ akɛ shikpɔŋ lɛ nɔ ji he ni amɛbaahi?\nŊmalɛi babaoo yɛ Biblia lɛ mli ni wieɔ Paradeiso mli shihilɛi ni baaba shikpɔŋ lɛ nɔ lɛ he. Kɛ́ ootao ni bo diɛŋtsɛ ona enɛ lɛ, ofainɛ gbelemɔ o-Biblia lɛ ni okane ŋmalɛi ni nyiɛ sɛɛ nɛɛ: Lala 37:9-11; 46:9, 10; 72:7, 8, 16; Yesaia 35:5, 6; 65:21-23; Mateo 5:5; Yohane 5:28, 29; Kpojiemɔ 21:4. Agba yɛ ŋmalɛi nɛɛ amli akɛ ta, hɔmɔ, hela, kɛ gbele, sɛɛ baafo. Ŋmalɛi nɛɛ gbaa wɔ be ni mɛi kpakpai kɛ miishɛɛ baamamɔ amɛ diɛŋtsɛ amɛshĩai, ni amɛfee amɛ diɛŋtsɛ amɛbɔi, ni amɛtsɔse amɛbii yɛ toiŋjɔlɛ mli lɛ he sane. * Ani osumɔŋ ni oná shihilɛ ni tamɔ nɛkɛ? Wɔyɛ yiŋtoi kpakpai ahewɔ ni esa akɛ wɔhe wɔye akɛ etsɛŋ shiwoi nɛɛ baaba mli.\nNYƆŊMƆ EFEE NIBII PII EHA WƆ\nKɛ́ osusu nibii fɛɛ ni Nyɔŋmɔ efee eha bo kɛ adesai fɛɛ lɛ ahe lɛ, eyɛ faŋŋ akɛ Nyɔŋmɔ efee nibii pii eha wɔ momo. Eduro wɔ wala, nilee, gbɔmɔtsoŋ hewalɛ, kɛ nibii krokomɛi ni haa wɔhiɔ wala mli. Nɔ ni fe fɛɛ lɛ, taakɛ wɔkase yɛ Yohane 3:16 lɛ mli lɛ, kpɔmɔnɔ ni Nyɔŋmɔ kɛha kɛtsɔ Yesu, mɔ ni bagbo eha wɔ lɛ, nɔ lɛ, baanyɛ aha wɔná jɔɔmɔi kpelei.\nEkã shi faŋŋ akɛ, toiŋjɔlɛ kɛ shihilɛ kpakpa ni hela, ta, hɔmɔ, kɛ gbele, bɛ mli ni wɔbaaná mli ŋɔɔmɔ kɛya naanɔ lɛ, baaha wɔná miishɛɛ kɛ jɔɔmɔi ni bɛ naagbee. Obaaná jɔɔmɔi nɛɛ jio, onaŋ jio lɛ, fɛɛ damɔ onɔ. No hewɔ lɛ, sane ni esa akɛ obi ohe ji, Mɛni mifeɔ mihaa Nyɔŋmɔ?\n^ kk. 24 Kɛ́ ootao ole gbalɛi nɛɛ ahe saji babaoo lɛ, kwɛmɔ wolo nɛɛ ni Yehowa Odasefoi fee lɛ, Mɛni Biblia lɛ Tsɔɔ Diɛŋtsɛ? yitso 3 lɛ mli.